cyanic-selkie/wikianc huggingface dataset:
ମିତାକ୍ଷରା
ଆଇନଗତ ନିହିତାର୍ଥ
ମିତାକ୍ଷରାର ବିଧାନ ଅନୁସାରେ ପୁତ୍ର ଜନ୍ମହେଲା କ୍ଷଣି ଜୀବିତ ପିତାଙ୍କ ସଙ୍ଗେ ପିତାମାତାଙ୍କ ତ୍ୟକ୍ତ ସମ୍ପତ୍ତିରେ ମଧ୍ୟ ଜଣେ ସତ୍ୱାଧିକାରୀ ବା ଅଂଶୀଦାର ହୁଏ । କିନ୍ତୁ ଦାୟଭାଗ ଅନୁସାରେ ପିତାଙ୍କ ମୃତ୍ୟୁପରେ ହିଁ ପୈତୃକ ସମ୍ପତ୍ତିରେ ଏକାଏକା ପୁତ୍ରର ସ୍ୱତ୍ୱ ପ୍ରବର୍ତ୍ତେ । ଏହିପରି ସ୍ତ୍ରୀଧନ ସମ୍ପତ୍ତି ବଣ୍ଟନ, ପୋଷ୍ୟପୁତ୍ର ଗ୍ରହଣ ଆଦି ସମ୍ବନ୍ଧେ ମିତାକ୍ଷରାର ବିଧାନ ଦାୟଭାଗର ବିଧାନଠାରୁ ସ୍ୱତନ୍ତ୍ର । ଉତ୍କଳୀୟମାନେ ମିତାକ୍ଷରା ଶାସ୍ତ୍ରାଧୀନ ଓ ବଙ୍ଗାଳୀମାନେ ଦାୟଭାଗର ଅଧୀନ । ହିନ୍ଦୁ ଉତ୍ତରାଧିକାର (ସଂଶୋଧନ) ଅଧିନିୟମ, ୨୦୦୫ ସଂଶୋଧନ ବଳରେ ଏଣିକି କନ୍ୟାଟିଏ ମଧ୍ୟ ନିଜର ଜନ୍ମଗତ ଅଧିକାର ଭାବେ ପୈତୃକ ସମ୍ପତ୍ତିରେ ନିଜ ଅଂଶର ହକ୍ ଜାହିର କରିପାରିବ ।
ସିଦ୍ଧାନ୍ତରେ ସ୍ୱତନ୍ତ୍ରତା
ମିତାକ୍ଷରା ପ୍ରଣାଳୀରେ ମିଳିତ ହିନ୍ଦୁ ପାରିବାରିକ ସମ୍ପତ୍ତିରେ ଅଂଶୀଦାରମାନଙ୍କ ଅଂଶ ନିର୍ଦ୍ଦିଷ୍ଟ ନୁହେଁ । କାରଣ ବଞ୍ଚିଥିବା ଅଂଶୀଦାଅରଙ୍କ ମୃତ୍ୟୁ ଏବଂ ନୂତନ ଅଂଶୀଦାରଙ୍କ ଜନ୍ମ ସହ ସହିତ ସେମାନଙ୍କର ଅଂଶଗୁଡ଼ିକ ମଧ୍ୟ ପରିବର୍ତ୍ତନଶୀଳ । କେତେକଙ୍କ ମତରେ
‘ମିତାକ୍ଷରା' ବିଦ୍ୟାଳୟ ଅଧୀନରେ ଚାରୋଟି ଉପ-ବିଦ୍ୟାଳୟ ଅଛି:
ମହାରାଷ୍ଟ୍ର ବିଦ୍ୟାଳୟ ବା (ବମ୍ବେ ବିଦ୍ୟାଳୟ)
ବନାରସ ବିଦ୍ୟାଳୟ ଓ
ଅନୁବାଦ
ଇଂରେଜ ଶାସନ କାଳରେ ଅଦାଲତରେ ସମ୍ପତ୍ତିଗତ ଅଧିକାର ସମ୍ପର୍କିତ ମାମଲାର ସୁପରିଚାଳନା ନିମିତ୍ତ ଇଂରେଜମାନେ ମିତାକ୍ଷରାର ଏକ ଅନୁବାଦର ଆବଶ୍ୟକତା ଅନୁଭବ କଲେ । ଫଳରେ ୧୮୧୦ ମସିହାରେ ମିତାକ୍ଷରାର ପ୍ରଥମ ଅନୁବାଦ କରିଥିଲେ ହେନେରୀ ଥୋମାସ୍‌ କୋଲ୍‌ବୃକ୍‌ । ଦ୍ୱିତୀୟ ଅନୁବାଦ କରିଥିଲେ W. Macnaghten ନାମକ ଇଂରେଜ ଯେଉଁଥିରେ ସମ୍ପତ୍ତିଗତ ଅଧିକାର ସମ୍ପର୍କିତ ମାମଲାର ପ୍ରକ୍ରିୟା ବିଷୟରେ ଉଲ୍ଲେଖ ଥିଲା । ପରିଶେଷରେ ୧୮୨୯ ମସିହାରେ J. R. Gharpure ମିତାକ୍ଷରର ଏକ ସଂପୂର୍ଣ୍ଣ ଅନୁବାଦ କରିବାରେ ସକ୍ଷମ ହୋଇଥିଲେ ।
ବାହାର ଲିଙ୍କ
ଶ୍ରେଣୀ: ଭାରତୀୟ ଆଇନ
ଶ୍ରୀଚରଣ
ଶ୍ରୀଚରଣ (ଜନ୍ମ : ୨୬ ମେ ୧୯୭୯) ଜଣେ ଓଡ଼ିଆ ଗାୟକ । ଭଜନ, ଜଣାଣ ଓ ଆଧୁନିକ ଗୀତ ଗାଉଥିବା ଶ୍ରୀଚରଣ ବହୁ ଓଡ଼ିଆ କଥାଚିତ୍ରରେ ପ୍ରଚ୍ଛଦପଟ୍ଟ ଗାୟକଭାବରେ ମଧ୍ୟ କଣ୍ଠଦାନ କରିଛନ୍ତି । ଏଯାବତ ସେ ଦୁଇ ହଜାରରୁ ଅଧିକ ଭଜନ, ପାଞ୍ଚଶହରୁ ଅଧିକ ଆଲବମ ଓ ୮୦ରୁ ଅଧିକ ଓଡ଼ିଆ ଚଳଚ୍ଚିତ୍ରରେ କଣ୍ଠଦାନ କରିସାରିଛନ୍ତି ।
ଶ୍ରୀଚରଣ, ଜଗତସିଂହପୁର ଜିଲ୍ଲାର କୁଜଙ୍ଗ ପଞ୍ଚାୟତ ସମିତୀ ଅନ୍ତର୍ଗତ ସମାଗୋଳ ଗ୍ରାମରେ ଜନ୍ମଗ୍ରହଣ କରିଥିଲେ । ତାଙ୍କ ପିତାଙ୍କ ନାମ ଭଗବାନ ମହାନ୍ତି ଓ ମାତାଙ୍କ ନାମ ସୁଲୋଚନା ମହାନ୍ତି । ସେମାନେ ଚାରି ଭାଇ ଓ ଜଣେ ଭଉଣୀ । ସେ ଗୁରୁ ଧୀରେନ୍ଦ୍ରନାଥ ସାହୁ, ଗୋପୀନାଥ ମହାନ୍ତି ଓ ରଞ୍ଜନ ନାଥଙ୍କଠାରୁ ସଙ୍ଗୀତ ଶିକ୍ଷାଲାଭ କରିଛନ୍ତି । ତାଙ୍କ ପ୍ରଥମ କ୍ୟାସେଟ ଥିଲା "ଝଙ୍କଡ଼ ଗାଁ ପାରା" । କିନ୍ତୁ ପ୍ରେମ ଆନନ୍ଦଙ୍କ ସଙ୍ଗୀତ ନିର୍ଦ୍ଦେଶନାରେ ନିର୍ମିତ "ଅନ୍ଧ ଲଉଡ଼ି" ଆଲବମ ତାଙ୍କୁ ଲୋକପ୍ରିୟତା ଆଣି ଦେଇଥିଲା ।
ବାହାର ଆଧାର
ଶ୍ରେଣୀ:ଜୀବିତ ବ୍ୟକ୍ତି ଶ୍ରେଣୀ:୧୯୭୯ ଜନ୍ମ ଶ୍ରେଣୀ:ଜଗତସିଂହପୁର ଜିଲ୍ଲାର ଲୋକ ଶ୍ରେଣୀ:ଓଡ଼ିଆ କଣ୍ଠଶିଳ୍ପୀ
ଗୁରୁଚରଣ ପଟ୍ଟନାୟକ
ଗୁରୁଚରଣ ପଟ୍ଟନାୟକ(୨୯ ସେପ୍ଟେମ୍ବର ୧୯୧୪- ୯ ନଭେମ୍ବର ୨୦୦୮) ଜଣେ ଓଡ଼ିଆ ସାହିତ୍ୟିକ, ସ୍ୱାଧୀନତା ସଂଗ୍ରାମୀ ଓ ବାମପନ୍ଥୀ ନେତା ଥିଲେ । କଂଗ୍ରେସ ସୋସିଆଲିଷ୍ଟ ପାର୍ଟିର ଅନ୍ୟତମ ପ୍ରତିଷ୍ଠାତା ଭାବରେ, ସେ ଓଡ଼ିଶାରେ ବାମପନ୍ଥୀ ଆନ୍ଦୋଳନର ମୂଳଦୁଆ ପକେଇଥିଲେ । ସାହିତ୍ୟ ସାଧନାପାଇଁ ସେ କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର ଲାଭ କରିଥିଲେ ।
ଜୀବନୀ
ଗୁରୁଚରଣ ୧୯୧୪ ମସିହାରେ ବାଲିପାଟଣା ଥାନା ଅନ୍ତର୍ଗତ ଜନ୍ମଗ୍ରହଣ କରିଥିଲେ । ତାଙ୍କ ଡାକ ନାମ ଥିଲା 'ବାଉ' । ମାତ୍ର ୪ମାସ ବୟସରେ ସେ ଏକାଦିନରେ ଉଭୟ ବାପା ଓ ମାଙ୍କୁ ହରେଇଥିଲେ । ଅଗ୍ରଜ ଅନନ୍ତ ପଟ୍ଟନାୟକ ତାଙ୍କଠାରୁ ୪ବର୍ଷ ବଡ଼ । ଚଣାହାଟରେ ସେ ପ୍ରାଥମିକ ଶିକ୍ଷାରମ୍ଭ କରିଥିଲେ ଓ ପରେ କଟକରେ ପିଉସା-ପିଉସୀଙ୍କ ପାଖରେ ରହି ପାଠ ପଢୁଥିଲେ । ଅଳ୍ପବୟସରୁ ସେ ସ୍ୱାଧୀନତା ସଂଗ୍ରାମରେ ଝାସ ଦେଇଥିଲେ ଓ ବାନରସେନାର ଅଂଶ ଥିଲେ । ନବକୃଷ୍ଣ ଚୌଧୁରୀ ଓ ଭଗବତୀ ଚରଣ ପାଣିଗ୍ରାହୀଙ୍କ ସହ ମିଶି ଗୁରୁଚରଣ ଓଡ଼ିଶାରେ କଂଗ୍ରେସ ସୋସିଆଲିଷ୍ଟ ପାର୍ଟିର ପ୍ରତିଷ୍ଠା କରିଥିଲେ । ୧୯୩୬ ମସିହାରେ ସେ ପ୍ରଥମ ଓଡ଼ିଆ ଭାବେ କଲିକତାର ଅଣ୍ଡରଗ୍ରାଉଣ୍ଡ କମ୍ୟୁନିଷ୍ଟ ପାର୍ଟିରେ ଯୋଗଦାନ କରିଥିଲେ । ତାଙ୍କ ପରେ ବଡ଼ଭାଇ ଅନନ୍ତ, ଭଗବତୀ ଚରଣ, ପ୍ରାଣନାଥ ପଟ୍ଟନାୟକଆଦି ସେହି ପାର୍ଟିରେ ଯୋଗ ଦେଇଥିଲେ । ସେ ନିଜ ଲେଖା ମାଧ୍ୟମରେ ଓଡ଼ିଶାରେ ବାମପନ୍ଥୀ ଆନ୍ଦୋଳନକୁ ଆଗେଇ ନେଇଥିଲେ । ଭାରତୀୟ କମ୍ୟୁନିଷ୍ଟ ପାର୍ଟିର ସାପ୍ତାହିକ ମୁଖପତ୍ର ନୂଆ ଦୁନିଆ ଆଦି ତାଙ୍କରି ସମ୍ପାଦନାରେ ପ୍ରକାଶ ପାଉଥିଲା । ନବଯୁଗ ସାହିତ୍ୟ ସଂସଦ, କୃଷକ ସଭା ଆଦି ପ୍ରଗତିଶୀଳ ଅନୁଷ୍ଠାନର ପ୍ରତିଷ୍ଠାତା ଥିଲେ ଗୁରୁଚରଣ ପଟ୍ଟନାୟକ । ଭାରତୀୟ ସ୍ୱାଧୀନତା ସଂଗ୍ରାମରେ ଅଂଶଗ୍ରହଣ କରିଥିବାରୁ ସେ ୧୩ଥର କାରାବରଣ କରିଥିଲେ ।
ଆଧାର
ଶ୍ରେଣୀ:୧୯୧୪ ଜନ୍ମ ଶ୍ରେଣୀ:୨୦୦୮ ମୃତ୍ୟୁ ଶ୍ରେଣୀ:କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ ଓଡ଼ିଆ ସାହିତ୍ୟିକ ଶ୍ରେଣୀ:ଉତ୍କଳ ରତ୍ନ ସମ୍ମାନିତ ଶ୍ରେଣୀ:ଓଡ଼ିଆ ସାହିତ୍ୟ
ଆ'ରେ ସାଥି ଆ
ଆ'ରେ ସାଥି ଆ, ୨୦୦୯ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ରାଜେଶ ମଲ୍ଲିକ ଓ ଅମର ମହାନ୍ତି । ରମଣ ରଞ୍ଜନ ଏହି କଥାଚିତ୍ରଟିର କାହାଣୀ ରଚନା କରିଥିଲେ । ଚିନ୍ମୟ ଦାସ ପଟ୍ଟନାୟକ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ଏନ୍. ପାଢ଼ୀ ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ ।
ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ସିଦ୍ଧାନ୍ତ ମହାପାତ୍ର, ସୋନାଲି ମହାପାତ୍ର, ଦୁଷ୍ମନ୍ତ ପଣ୍ଡା, ପାୟଲ ବାନାର୍ଜୀ । ମିହିର ଦାସ, ଜର୍ଜ ତିଆଡ଼ି, ସ୍ନିଗ୍ଧା ମହାନ୍ତି, ଇଲୁ ବାନାର୍ଜୀ, ମୀନକେତନ, ଦେବୀ ବାରିକ, ସନ୍ତୋଷ ନାୟକ, ବିଜୁ ବଡ଼ଜେନା, ବିକାଶ ଦାସ, ବେବି ରଥ, ନମ୍ରତା ଦାସ, ଲଭ୍‌ଲି, ଚୁଙ୍ଗା, ସୁଦୀପ୍ତା, ରାଜଲକ୍ଷ୍ମୀ ପ୍ରିୟଦର୍ଶିନୀ, ଜୀବନ ପଣ୍ଡା, ରାଜଶ୍ରୀ, ଥିନ୍ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।
ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଗୁଡ୍‌ଲି ରଥ । ବାପୁ ଗୋସ୍ୱାମୀ, ରଜନୀ ରଞ୍ଜନ, ନିଜାମ୍ ଆଦି ଗୀତିକାରମାନେ ଏହି କଥାଚିତ୍ରଟିର ଗୀତ ରଚନା କରିଥିଲେ । କୁମାର ବାପି, ସୁଜିତ୍ ଭୋଇ, ତପୁ ମିଶ୍ର, ଅରବିନ୍ଦ ଷଡ଼ଙ୍ଗୀ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ବାହାର ଆଧାର
ଶ୍ରେଣୀ:୨୦୦୯ର ଓଡ଼ିଆ କଥାଚିତ୍ର
କାଳିଆ ଭରସା
କାଳିଆ ଭରସା, ୧୯୯୦ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଦେବ‌ବ୍ରତ କର ଏବଂ ନିର୍ଦ୍ଦେଶନା ଦେଇଥିଲେ ସିଦ୍ଧାର୍ଥ । ସଙ୍ଗୀତ ନିର୍ଦ୍ଦେଶକ ଅକ୍ଷୟ ମହାନ୍ତି ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ ।
ମିହିର ଦାସ, ବିଜୟ ମହାନ୍ତି, ସ୍ନିଗ୍ଧା ମହାନ୍ତି, ସଙ୍ଗୀତା ଦାସ, ହର ପଟ୍ଟନାୟକ, ଜୟୀରାମ ସାମଲ, କାନ୍ତ ସିଂହ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।
ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅକ୍ଷୟ ମହାନ୍ତି ।
ବାହାର ଆଧାର
ଶ୍ରେଣୀ:୧୯୯୦ର ଓଡ଼ିଆ କଥାଚିତ୍ର ଶ୍ରେଣୀ:କଥାଚିତ୍ର ପ୍ରକଳ୍ପରେ ଆଧାର ଯୋଡ଼ା ହେବାକୁ ଥିବା ପ୍ରସଙ୍ଗ
କଲେରା ଟିକା
କଲେରା ଟିକା କଲେରା ରୋଗ ପ୍ରତିଷେଧ ନିମନ୍ତେ ସୁଫଳ ଦିଏ । ଜନ୍ମର ୬ ମାସ ମଧ୍ୟରେ ଏହା ୮୫ % କାର୍ଯ୍ୟକାରୀ ହୁଏ ଓ ଏକ ବର୍ଷ ପର୍ଯ୍ୟନ୍ତି ୬୦ % କାର୍ଯ୍ୟକାରୀ ହୁଏ । ଦୁଇ ବର୍ଷ ପରେ ଏହାର କାମ ୫୦ %ରୁ କମ ହୁଏ ।  ଜନସଂଖ୍ୟାର ଯଥେଷ୍ଟ ଲୋକ ଟିକା ନେଲେ ବାକି ଟିକା ନ ନେଇଥିବା ଲୋକ ଗୋଷ୍ଠୀ ଇମ୍ମ୍ୟୁନିଟିର ଉପକାରୀତା ପାଆନ୍ତି ।  ରୋଗ ସଂକଟ ଥିବା ସ୍ଥାନମାନଙ୍କରେ ଅନ୍ୟାନ୍ୟ ଆନୁସଙ୍ଗିକ କାର୍ଯ୍ୟକ୍ରମ ସ‌ହିତ ଏହା ଦେବାକୁ ବିଶ୍ୱ ସ୍ୱାସ୍ଥ୍ୟ ସଂଗଠନ ସୁପାରିସ କରନ୍ତି । ପାଟିରେ ଦିଆଯାଉଥିବା ଟିକାର ଦୁଇ ବା ତିନି ଡୋଜ ଦେବାକୁ ସୁପାରିସ କରାଯାଏ । ପୃଥିବୀର କେତେକ ସ୍ଥାନରେ ଇଞ୍ଜେକସନ ଆକାରର ଟିକା ମିଳେ ।
୧୮୦୦ଶ ଶତାବ୍ଦୀର ଶେଷ ଭାଗରେ ପ୍ରଥମ କଲେରା ଟିକା ବିକଶିତ ହୋଇଥିଲା । ଲାବୋରେଟୋରିରେ ତିଆରି ହୋଇଥିବା ସେହି ଟିକା ବ୍ୟାପକ ଭାବେ ବ୍ୟବ‌ହୃତ ହୋଇଥିଲା । ପାଟିରେ ଦିଆଯାଉଥିବା ଟିକା ବା ପାଟି ଟିକା ୧୯୯୦ ମସିହାରେ ପ୍ରବର୍ତ୍ତନ କରାଯାଇଥିଲା । ମୌଳିକ ସ୍ୱାସ୍ଥ୍ୟ ଶୃଙ୍ଖଳା ନିମନ୍ତେ ଆବଶ୍ୟକ ଔଷଧ ଚିଠାରେ  ବିଶ୍ୱ ସ୍ୱାସ୍ଥ୍ୟ ସଂଗଠାନ ଏହାକୁ ଅତି ଆବଶ୍ୟକ ମାନ୍ୟତା ଦେଇଛି । ଆମେରିକାରେ ଏହି ଟିକା ବାବଦ ଖର୍ଚ୍ଚ 0.୧ରୁ ୪.0 ଡଲାର ମଧ୍ୟରେ ଲାଗେ ।
ଆଧାର
ଶ୍ରେଣୀ:ଚିକିତ୍ସା ବିଜ୍ଞାନ ଶ୍ରେଣୀ:ଜୀବାଣୁ ରୋଗ ଶ୍ରେଣୀ:RTT(Vaccine) ଶ୍ରେଣୀ:ଟିକା
ବିଷ୍ଣୁ ଚରଣ ଦାସ
ବିଷ୍ଣୁ ଚରଣ ଦାସ (October 9, 1954 - ଜୁଲାଇ ୬, ୨୦୨୦) ଜଣେ ଭାରତୀୟ ରାଜନେତା ଥିଲେ । ସେ ବିଜୁ ଜନତା ଦଳର ପ୍ରାର୍ଥୀ ଭାବରେ ଓଡ଼ିଶାରୁ ରାଜ୍ୟ ସଭାକୁ ଓ ଜଗତସିଂହପୁର ନିର୍ବାଚନ ମଣ୍ଡଳୀରୁ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।
୨୦୧୬ ମସିହାରେ ରାଜ୍ୟ ସଭା ପାଇଁ ଓଡ଼ିଶାରୁ ପୁନଃନିର୍ବାଚନରେ ଶ୍ରୀ ଦାସ ନିର୍ବାଚନ ଲଢ଼ିଥିଲେ ଓ ବିନାପ୍ରତିଦ୍ୱନ୍ଦୀତାରେ ପ୍ରସନ୍ନ ଆଚାର୍ଯ୍ୟ ଓ ଏନ୍. ଭାସ୍କର ରାଓଙ୍କ ସ‌ହ ନିର୍ବାଚିତ ହୋଇଥିଲେ । ସେ ୨୦୧୭ ମସିହାରେ ଓଡ଼ିଶା ରାଜ୍ୟ ଯୋଜନା ବୋର୍ଡ଼ର ଉପାଧ୍ୟକ୍ଷ ଭାବରେ ନିଯୁକ୍ତ ହେବାପରେ ୨୧ ମାର୍ଚ୍ଚ ୨୦୧୭ରେ ରାଜ୍ୟ ସଭାରୁ ଇସ୍ତଫା ଦେଇଥିଲେ ।
ରାଜନୈତିକ ଜୀବନ
ବିଷ୍ଣୁ ଓଡ଼ିଶା ରାଜନୀତିରେ ପ୍ରଥମେ ଜନତା ଦଳରେ ଓ ପରେ ବିଜୁ ଜନତା ଦଳର କର୍ମୀ ଭାବରେ ସକ୍ରିୟ ଥିଲେ ।
ମୃତ୍ୟୁ
ବିଷ୍ଣୁ ଦାସ ୨୦୨୦ ମସିହାର ଜୁଲାଇ ମାସ ୬ ତାରିଖରେ ମୃତ୍ୟବରଣ କରିଥିଲେ । ମୃତ୍ୟୁ ବେଳକୁ ତାଙ୍କୁ ୬୫ ବର୍ଷ ବୟସ ହୋଇଥିଲା ।
ବାହାର ଆଧାର
ଶ୍ରେଣୀ:୧୯୫୪ ଜନ୍ମ ଶ୍ରେଣୀ:୨୦୨୦ ମୃତ୍ୟୁ ଶ୍ରେଣୀ:ଓଡ଼ିଆ ଲୋକ ଶ୍ରେଣୀ:ଜଗତସିଂହପୁର ଜିଲ୍ଲାର ଲୋକ ଶ୍ରେଣୀ:ଓଡ଼ିଶାରୁ ରାଜ୍ୟସଭାକୁ ନିର୍ବାଚିତ ସାଂସଦ ଶ୍ରେଣୀ:୧୦ମ ଓଡ଼ିଶା ବିଧାନ ସଭାର ସଭ୍ୟ ଶ୍ରେଣୀ:୧୧ଶ ଓଡ଼ିଶା ବିଧାନ ସଭାର ସଭ୍ୟ ଶ୍ରେଣୀ:୧୨ଶ ଓଡ଼ିଶା ବିଧାନ ସଭାର ସଭ୍ୟ ଶ୍ରେଣୀ:୧୩ଶ ଓଡ଼ିଶା ବିଧାନ ସଭାର ସଭ୍ୟ ଶ୍ରେଣୀ:୧୪ଶ ଓଡ଼ିଶା ବିଧାନ ସଭାର ସଭ୍ୟ ଶ୍ରେଣୀ:୧୬ଶ ଓଡ଼ିଶା ବିଧାନ ସଭାର ସଭ୍ୟ
ଲିଥିଅମ ଔଷଧ
ସନ ୧୮୮୦ରେ ଗାଉଟ, ଅପସ୍ମାର ଓ କର୍କଟ ରୋଗ ଥିବା ରୋଗୀଙ୍କୁ ଲିଥିଅମ ଦିଆଯାଉଥିଲା । ଅଷ୍ଟ୍ରେଲିଆର ଜନ କେଡ (John Cade ) ସନ ୧୯୪୮ରେ ପ୍ରଥମେ ମାନସିକ ରୋଗ ନିମନ୍ତେ ଏହା ପ୍ରୟୋଗ କରିଥିଲେ । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ଔଷଧ ନାମରେ ଉପଲବ୍‌ଧ ହୁଏ । ସନ ୨୦୧୪ରେ ଏହାର ହୋଲସେଲ ମୂଲ୍ୟ ଦୈନିକ ୦.୧୨ରୁ ୦.୨୦ ଆମେରିକୀୟ ଡଲାର ଥିଲା । ଯୁକ୍ତରାଷ୍ଟ୍ର ଆମେରିକାରେ ସାଧାରଣ ଡୋଜ ଦେଲେ ଏହାର ଖର୍ଚ୍ଚ ଦୈନିକ ୦.୯୦ରୁ ୧.୨୦ ଡଲାର ।
ଆଧାର
ଶ୍ରେଣୀ:ଔଷଧ
ଅକାଳ ନିଳୟ ସଂକୋଚନ
ଅକାଳ ନିଳୟ ସଂକୋଚନ (ଇଂରାଜୀ ଭଷାରେ premature ventricular contraction PVC ) ହେଉଛି ଏକ ଅତିରିକ୍ତ ସ୍ପନ୍ଦନ ଯାହା ହୃତ୍‌ପିଣ୍ଡର ନିଳୟରୁ ଉତ୍ପନ୍ନ ହୁଏ | ଏହି ରୋଗରେ ପ୍ରାୟ କୌଣସି ଲକ୍ଷଣ ଦେଖାଯାଏ ନାହିଁ କିନ୍ତୁ ଛାତିରେ ଏକ “ସ୍ପନ୍ଦନ ଖସିଗଲା” ଭଳି ଅନୁଭବ କରାଯାଇପାରେ | ଅନ୍ୟାନ୍ୟ ରିପୋର୍ଟ ହୋଇଥିବା ଲକ୍ଷଣଗୁଡ଼ିକରେ ଥକ୍କାପଣ ଏବଂ ମୁଣ୍ଡ ହାଲୁକା ଲାଗିପାରେ | ବେଳେବେଳେ ଏହି ରୋଗରେ ବିପଦ ସୃଷ୍ଟି ହୁଏ ନାହିଁ | କିନ୍ତୁ ବାରମ୍ବାର ହୃତ୍‌ପିଣ୍ଡ ସମସ୍ୟା ସୃଷ୍ଟି ହୋଇପାରେ |
ସାଧାରଣତଃ ଏଗୁଡ଼ିକ ଏକ ସାଧାରଣ ଘଟଣା | ଏହାର ଉତ୍‌ପ୍ରେରକ‌କାରୀଙ୍କ ନାମ ମଦ୍ୟପାନ, କେଫିନ, ଲେକ୍ଟ୍ରୋଲାଇଟ ଅସ୍ୱାଭାବିକତା, କମ ଅମ୍ଳଜାନ ଓ ଉଚ୍ଚ ଅଙ୍ଗାରକାମ୍ଳ । ଅନ୍ତର୍ନିହିତ ହୃଦ୍‌ଘାତ, ମାଇଟ୍ରାଲ କପାଟିକା ପ୍ରୋଲାପ୍ସ ଏବଂ ମାୟୋକାର୍ଡ଼ାଇଟିସ ରୋଗ ଥିଲେ ଏହି ରୋଗ ସଙ୍କଟ ରହେ । ଏଲେକ୍ଟ୍ରୋକାର୍ଡ଼ିଓଗ୍ରାମରେ (ECG) ୧୨୦ ଏମଏସରୁ ଅଧିକ ଥାଏ । ଯଦି ୧୦%ରୁ ଅଧିକ ହୃଦସ୍ପନ୍ଦନ ହୁଏ ତେବେ ହୃତ୍‌ପିଣ୍ଡର ଅଲଟ୍ରାସାଉଣ୍ଡ କରିବାକୁ ସୁପାରିଶ କରାଯାଏ |
ପ୍ରାୟତଃ କୌଣସି ଚିକିତ୍ସା ଏହି ରୋଗରେ ଆବଶ୍ୟକ ହୁଏ ନାହିଁ |  ଆଶଙ୍କାଗ୍ରସ୍ତ ରୋଗୀଙ୍କୁ ବିଟା ବ୍ଲକର ବା କିଛି କ୍ୟାଲସିଅମ ଚ୍ୟାନେଲ ବ୍ଲକର ଦିଆଯାଏ । ଏହା ପ୍ରଭାବଶାଳୀ ନହେଲେ ଏକ ଆଣ୍ଟିଆରିଦମିକ ଔଷଧ କିମ୍ବା ରେଡିଓଫ୍ରିକ୍ୱେନ୍ସି ଅବ୍ଲାସନ କରିବାକୁ ବିବେଚନା କରାଯାଇପାରେ | ସେଗୁଡ଼ିକ ସାଧାରଣ ଅଟେ | ୨୦ ବର୍ଷରୁ କମ୍ ବୟସର ପ୍ରାୟ ୦.୫% ଏବଂ ୫୦ ବର୍ଷରୁ ଅଧିକ ବୟସ୍କ ୨.୨% ଲୋକଙ୍କର  ଇସିଜିରେ ଏହି ସମସ୍ୟା ଦେଖିବାକୁ ମିଳେ ।
ଆଧାର
ଶ୍ରେଣୀ:ଚିକିତ୍ସା ବିଜ୍ଞାନ
ଫୁଲବାଣୀ (ବିଧାନ ସଭା ନିର୍ବାଚନ ମଣ୍ଡଳୀ)
ଫୁଲବାଣୀ (କ୍ରମିକ ସଂଖ୍ୟା: ୮୪) କନ୍ଧମାଳ ଜିଲ୍ଲା ଅନ୍ତର୍ଗତ ଏକ ବିଧାନ ସଭା ନିର୍ବାଚନ ମଣ୍ଡଳୀ । ଏହି ନିର୍ବାଚନ ମଣ୍ଡଳୀ ଅନ୍ତର୍ଗତ ଅଞ୍ଚଳ ଗୁଡ଼ିକ ହେଲା: ଫୁଲବାଣୀ (ପୌ), ଫୁଲବାଣୀ ବ୍ଳକ, ଚକାପାଦ ବ୍ଳକ, ଖଜୁରିପଡ଼ା ବ୍ଳକ ଓ ଫିରିଙ୍ଗିଆ ବ୍ଳକର କିଛି ଅଂଶ ।
ଗତ ୨୦୧୪ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ଡୁଗୁନି କଁହର ଭାରତୀୟ ଜନତା ପାର୍ଟି ପ୍ରାର୍ଥୀ ଦେବନାରାୟଣ ପ୍ରଧାନଙ୍କଠାରୁ ୨୫୭୯୫ ଖଣ୍ଡ ଅଧିକ ଭୋଟ ପାଇ ନିର୍ବାଚିତ ହୋଇଛନ୍ତି।
ଗତ ୨୦୦୯ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ଦେବେନ୍ଦ୍ର କହଁର, ଭାରତୀୟ ଜନତା ପାର୍ଟି ପ୍ରାର୍ଥୀ ଦେବ ନାରାୟଣ ପ୍ରଧାନଙ୍କଠାରୁ ପ୍ରାୟ ୯,୦୦୦ ଅଧିକ ଭୋଟ ପାଇ ନିର୍ବାଚିତ ହୋଇଥିଲେ ।
୨୦୦୯ ନିର୍ବାଚନ ଫଳାଫଳ
* : ମୋଟ ବୈଧ ଭୋଟର ଶତକଡ଼ା ଭାଗ
ନିର୍ବାଚିତ ବିଧାୟକଗଣ
୧୯୫୧ରୁ ୨୦୧୪ ମଧ୍ୟରେ ମୋଟ ୧୫ଥର ନିର୍ବାଚନ ଅନୁଷ୍ଠିତ ହୋଇସାରିଛି । ଏହି ନିର୍ବାଚନ ମଣ୍ଡଳୀରୁ ନିର୍ବାଚିତ ହୋଇଥିବା ବିଧାୟକମାନେ ହେଲେ:
ଆଧାର
ଶ୍ରେଣୀ:ଓଡ଼ିଶାର ବିଧାନ ସଭା ନିର୍ବାଚନ ମଣ୍ଡଳୀ ଶ୍ରେଣୀ:କନ୍ଧମାଳ ଜିଲ୍ଲା
ରାମଦୁର୍ଗ
ଏକ ଭାରତୀୟ ଅଟେ । ଏହା କର୍ଣ୍ଣାଟକର ବେଲ୍ଗଉମ୍ ଜିଲ୍ଲାରେ ଅବସ୍ଥିତ ।
ଜନସଂଖ୍ୟା ଓ ସାକ୍ଷରତା
୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ସହରର ମୋଟ ଜନସଂଖ୍ୟା ୩୧୮୨୨ ଅଟେ । ସେଥି ମଧ୍ୟରୁ ୫୦.୪୩% ଜଣ ପରୁଷ ହୋଇଥିବା ବେଳେ ୪୯.୫୭% ଜଣ ନାରୀ ଅଟନ୍ତି । ର ସାକ୍ଷରତା ହାର ୬୫.୩୨% ଅଟେ । ଏହା ଜାତୀୟ ହାରଠାରୁ -୦.୪୮% ପ୍ରତିଶତ କମ ଅଟେ । ସେଥିରୁ ୩୭.୮୯% ପ୍ରତିଶତ ପୁରୁଷ ଓ ୨୭.୪୩% ନାରୀ ଅଟନ୍ତି । ୧୩.୦୧% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି ।
ଭାଷା
କନ୍ନଡ ର ସରକାରୀ ଭାଷା ଅଟେ ।
ବାହାର ଲିଙ୍କ
ଶ୍ରେଣୀ:କର୍ଣ୍ଣାଟକର ସହର
ଶ୍ରେଣୀ:ବଟ ତିଆରି ଭୌଗଳିକ ପ୍ରସଙ୍ଗ ଶ୍ରେଣୀ:ବଟ ତିଆରି ଭୌଗଳିକ ପ୍ରସଙ୍ଗ2
ଶିବାଜୀ (କଥାଚିତ୍ର)
ଶିବାଜୀ, ୨୦୦୭ରେ ମୁକ୍ତିଲାଭ କରିଥିବା ତାମିଲ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଏମ୍. ଏସ୍. ଗୁହନ୍ ଏବଂ ଏମ୍. ସର୍ବଣନ୍ । ସୁଜାତା ରଙ୍ଗାରାଜନ୍ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ଏସ୍. ଶଙ୍କର ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ସଙ୍ଗୀତ ନିର୍ଦ୍ଦେଶକ ଏ. ଆର୍. ରହମାନ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ । ଏହି କଥାଚିତ୍ରଟିର ହିନ୍ଦୀରେ ଶିବାଜୀ- ଦ ବସ୍ ଭାବରେ ଡବିଂ କରାଯାଇଥିଲା ।
ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ରଜନୀକାନ୍ତ ଏବଂ ଶ୍ରୀୟା ଶରଣ । ବିବେକ, ସୁମନ, ମଣି ବନ୍ନନ୍, ବାଡ଼ିବୁକ୍କାଋଷି, କୋଚିନ୍ ହାନିଫା, ସଲମନ ପ‌ପାୟା, ପ୍ରୀତିମନ୍ଦାରମ୍ ରାଜା, ସାନ୍‌ମୁଗାରାଜନ୍, ପିରାମିଡ଼ି ନଟରାଜନ୍, ଏମ୍.ଏସ୍. ଭାସ୍କର, ବୋଷ୍ ଭେଙ୍କଟ୍, ବାସୁ ବିକ୍ରମ, ରଘୁବରନ୍, ନୟନତାରା ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।
ଏହାପରେ ୨୦୧୨ ମସିହାରେ ଏହି କଥାଚିତ୍ରଟିର 3Dରେ ମୁକ୍ତିଲାଭ କରିଥିଲା । ପୂର୍ବ ଭିଡ଼ିଓରୁ ୩୦ ମିନିଟ୍‌ ସମୟ କାଟିଦିଆଯାଇଥିଲା ଏହି 3D ମୁ୍କ୍ତିଲାଭ ବେଳେ । ଡଲ୍‌ବି ଆଟ୍‌ମୋସ୍ ପ୍ଲାଟ୍‌ଫର୍ମରେ ଏହା ପ୍ରଥମ ଭାରତୀୟ ଚଳଚ୍ଚିତ୍ର ଭାବରେ ମୁକ୍ତିଲାଭ କରିଥିଲା । ରଜନୀକାନ୍ତଙ୍କ ଉପସ୍ଥିତିରେ ୧୩ ଅଗଷ୍ଟ ୨୦୧୨ରେ ପ୍ରସାଦ ଲ୍ୟାବ୍‌ରେ ଏହି କଥାଚିତ୍ରଟିର 3D ଟ୍ରେଲର୍ ମୁକ୍ତିଲାଭ କରିଥିଲା ଏବଂ ୨୦୧୨ ଡିସେମ୍ବର ୧୨ ତ‌ଥା ରଜନୀକାନ୍ତଙ୍କ ଜନ୍ମଦିନ ଅବସରରେ ଏହି କଥାଚିତ୍ରଟି ପୁଣିଥରେ 3Dରେ ମୁକ୍ତିଲାଭ କରିଥିଲା ।
କାହାଣୀ
ଆଦିଶେଷନ୍ ନାମକ ଜଣେ ଧନୀ ବ୍ୟକ୍ତି ଯିଏକି ଜଣେ ରାଜନେତା ଥିଲେ, ଶିବାଜୀଙ୍କର ଏହି କାର୍ଯ୍ୟକୁ ଭିତରେ ବିରୋଧ କରୁଥିଲେ ଏବଂ ସମସ୍ତ ସରକାରୀ ଅନୁମୋଦନ ପାଇଁ ସେ ଲାଞ୍ଚ ଦେବାକୁ ପରୋକ୍ଷରେ ଶିବାଜୀଙ୍କୁ ପ୍ରବର୍ତ୍ତାଇଥିଲେ । ଶେଷରେ ଶିବାଜୀ ଫାଉଣ୍ଡେସନ୍‌ ନାଁରେ ଲାଞ୍ଚ ଦେବା ଅଭିଯୋଗରେ ଶିବାଜୀଙ୍କୁ ଦଣ୍ଡ ଦେବା ପାଇଁ ତାଙ୍କର କାମ ବନ୍ଦ କରିଦିଆଯାଏ ଆଉ ତାଙ୍କର ସମସ୍ତ ଘରବାଡ଼ି ଜବତ କରିନିଆଯାଏ ।
ଏହାପରେ ଶିବାଜୀ ତାଙ୍କର ବୁଦ୍ଧି ଖର୍ଚ୍ଚ କରି ଦେଶର ସମସ୍ତ ଧନୀଲୋକଙ୍କର କଳାଧନରୁ ଅଧା ନିଏ ଏବଂ ପୁଣିଥରେ ଶିବାଜୀ ଫାଉଣ୍ଡେସନ୍ ଅଧିନରେ ସମସ୍ତ କାର୍ଯ୍ୟ ଆରମ୍ଭ କରେ । ସେ ଏହି କଳାଧନ‌କୁ ବିଦେଶରେ ବିଦେଶୀ ମୁଦ୍ରାକୁ ବଦଳାଇ ଦାନ ଆକାରରେ ଗ୍ରହଣ କରି କାର୍ଯ୍ୟ କରେ । ତେଣୁ କେହି ତା'ର ସୁରାକ ପାଆନ୍ତି ନାହିଁ ଏବଂ ସେ ତା'ର ସମସ୍ତ ତ‌ଥ୍ୟ ଗୋଟିଏ ଲାପଟପ୍‌ରେ ସାଇତିକି ରଖିଥାଏ । ଏହି ଲ୍ୟାପଟପ୍‌ଟି କେବଳ ତା'ର କଣ୍ଠସ୍ୱରରେ ଖୋଲେ ଏବଂ ପାସ‌୍‌ୱାର୍ଡ଼ ଭୁଲ୍ ହେଇଗଲେ, ଏହାର ସମସ୍ତ ତ‌ଥ୍ୟ ନଷ୍ଟ ହୋଇଯାଏ ।
ଶେଷେରେ ଆୟକର ବିଭାଗ ଶିବାଜୀର ପତ୍ନୀ ଡରାଇ ତା ବିରୁଦ୍ଧରେ ସମସ୍ତ ତ‌ଥ୍ୟ ଯୋଗାଡ଼ କରନ୍ତି ଏବଂ ତାଙ୍କୁ ଜେଲ୍‌କୁ ପଠାଇଦିଅନ୍ତି । ଏହି ସମୟରେ ଜେଲ୍‌ରେ ଶିବାଜୀର ହତ୍ୟା କରିବାର ଯୋଜନା ପ୍ରସ୍ତୁତ କରେ ଆଦି । ମାତ୍ର ଏହି ଯୋଜନାକୁ ଶିବାଜୀ ପାଖରେ ଜଣେ ପୋଲିସ କର୍ମଚାରୀ ପ‌ହ‌ଞ୍ଚାଇଦିଏ । ତେଣୁ ଶିବାଜୀ ମିଛ ମୃତ୍ୟୁ ନାଟକ କରି ଜେଲ୍‌ରୁ ଖସିଯାଏ । ପରେ ସେ ତା'ର ନାମ, ରୂପ, ଭେକ ସବୁ ବଦଳାଇ ଏମ୍.ଜି. ରବିଚନ୍ଦ୍ରନ୍ ବା ହିନ୍ଦୀରେ ଅଭିରାମ ବଚ୍ଚନ ନାଁରେ ପୁଣି ପ୍ରତ୍ୟାବର୍ତ୍ତନ କରେ ଏବଂ ଶିବାଜୀ ଫାଉଣ୍ଡେସନ୍‌ର ଦାୟିତ୍ୱ ନିଏ । ଏହାପରେ ସେ ତା'ର ହତ୍ୟାର ପ୍ରତିଶୋଧ ନେବାପାଇଁ ଆଦିକୁ ହତ୍ୟା କରେ ।
ଗୀତ ଓ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଏ.ଆର୍. ରହମାନ ।
ଆଧାର
ଶ୍ରେଣୀ:ଟାଇଗର ପ୍ରକଳ୍ପ ଗଣସମ୍ପାଦନା ୨୦୧୮ ଅନ୍ତର୍ଗତ ଗଢ଼ା ଯାଇଥିବା ପ୍ରସଙ୍ଗ ଶ୍ରେଣୀ:ହିନ୍ଦୀ କଥାଚିତ୍ର
ଆ' ଜ‌ହ୍ନରେ ଲେଖିବା ନାଁ
ଆ' ଜ‌ହ୍ନରେ ଲେଖିବା ନାଁ, ୨୦୦୯ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ବିରଞ୍ଚି ନାରାୟଣ ପଣ୍ଡା । ଆଶୀର୍ବାଦ ପଟ୍ଟନାୟକ ଏହି କଥାଚିତ୍ରଟିର କାହାଣୀ ଏବଂ ଚିତ୍ରନାଟ୍ୟ ରଚନା କରିଥିଲେ । ଭରଦ୍ୱାଜ ପଣ୍ଡା ଏହି କଥାଚିତ୍ରଟିର ସଂଳାପ ରଚନା କରିଥିଲେ । ସୁଶାନ୍ତ ମଣି ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ ।
ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଅନୁଭବ ମହାନ୍ତି ଏବଂ ଗୀତାଞ୍ଜଳି । ଅପରାଜିତା ମହାନ୍ତି, ଝରଣା ଦାସ, ମନୋଜ ମିଶ୍ର, ଜୟୀରାମ ସାମଲ, ପପୁନ, ଅରୋସ୍ମିତା, ଆକାଂକ୍ଷା, ବିଭୁଦତ୍ତ, ପ୍ରକାଶ, ସୁମନ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।
ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଶରତ ନାୟକ । ବାପୁ ଗୋସ୍ୱାମୀ, ବିଜୟ ମଲ୍ଲ, ଦେବୀଦତ୍ତ ମହାନ୍ତି ଆଦି ଗୀତକାରମାନେ ଏହି କଥାଚିତ୍ରଟିର ଗୀତ ରଚନା କରିଥିଲେ । କୁମାର ବାପି, ଅରବିନ୍ଦ ଦତ୍ତ, ତପୁ ମିଶ୍ର, ଶରତ ନାୟକ, ପମି ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ବାହାର ଆଧାର
ଶ୍ରେଣୀ:୨୦୦୯ର ଓଡ଼ିଆ କଥାଚିତ୍ର
ଭଞ୍ଜକିଶୋର ପଟ୍ଟନାୟକ
ଭଞ୍ଜ କିଶୋର ପଟ୍ଟନାୟକ(୧୩ ନଭେମ୍ବର ୧୯୨୨ - ୨୭ ନଭେମ୍ବର ୧୯୯୯) ଜଣେ ଓଡ଼ିଆ ନାଟ୍ୟକାର ଥିଲେ । ସ୍ୱାଧୀନତା ପରବର୍ତ୍ତୀ ସମୟରେ ସେ ଓଡ଼ିଶାର ଜଣେ ଅଗ୍ରଣୀ ନାଟ୍ୟକାର ଥିଲେ । ସେ ୩୫ଟି ନାଟକ, ୮ଟି ଏକାଙ୍କିକା, ୪ଟି କ୍ଷୁଦ୍ରଗଳ୍ପ ପୁସ୍ତକ, କବିତା ଓ "ମରୁପଥୀକ" ନାମରେ ଏକ ଉପନ୍ୟାସ ରଚନା କରିଥିଲେ । ତାଙ୍କର ୧୨ଟି ନାଟକ ବେତାର ଓ ଦୂରଦର୍ଶନରେ ମଧ୍ୟ ପ୍ରସାରିତ ହୋଇଛି । "ଅଗ୍ନି-ପରୀକ୍ଷା" ନାଟକ ପାଇଁ ସେ ୧୯୫୮ ମସିହାରେ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ଲାଭ କରିଥିଲେ । "ଜୀବନର ଜୟଯାତ୍ରା" ତାଙ୍କର ଆତ୍ମଜୀବନୀ ।
ଜୀବନୀ
ଭଞ୍ଜ କିଶୋର କଟକ ଜିଲ୍ଲାର ସାଲେପୁର ବ୍ଲକ ଅନ୍ତର୍ଗତ ଛାଣିପୁରଗ୍ରାମରେ ୧୯୨୨ ମସିହା ନଭେମ୍ବର ୧୩ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ଜନ୍ମିତ ପିତାଙ୍କ ନାମ ଥିଲା ଦୁର୍ଗାଚରଣ ପଟ୍ଟନାୟକ ଓ ମାତାଙ୍କ ନାମ ଥିଲା ସତ୍ୟଭାମା । ତାଙ୍କ ଜନ୍ମନାମ ଥିଲା ମହେନ୍ଦ୍ର । ତାଙ୍କୁ ୯ମାସ ବୟସ ହୋଇଥିବାବେଳେ ହଇଜା ରୋଗରେ ପୀଡ଼ିତ ହୋଇ ତାଙ୍କ ମାତାଙ୍କର ନିଧନ ଘଟିଥିଲା । ଏହା ପରେ ଅପୁତ୍ରିକ ସେ ସାଧୁଚରଣ ପଟ୍ଟନାୟକଙ୍କଦ୍ୱାରା ପାଳିତ ହୋଇଥିବାରୁ, ସାଧୁଚରଣ ହିଁ ତାଙ୍କର ପିତାଭାବରେ ପରିଚିତ । ସାଧୁଚରଣ ତାଙ୍କ ନାମ ପରିବର୍ତ୍ତନ କରି ରଖିଥିଲେ ଭଞ୍ଜ କିଶୋର । ପିଲାଦିନ ତାଙ୍କର ବାରିପଦାରେ ବିତିଥିଲା । ବାରିପଦାର ମହାରାଜା ହାଇସ୍କୁଲରୁ ସେ ମାଟ୍ରିକ ପାସ କରିଥିଲେ । ସେ ଥିଲେ ସ୍କୁଲ କ୍ରିକେଟ ଓ ଫୁଟବଲ ଦଳର ଅଧିନାୟକ । ଖ୍ରୀଷ୍ଟ ମହାବିଦ୍ୟାଳୟରୁ ସେ ସ୍ନାତକ ପାଠ ପଢ଼ିଥିଲେ । ସେ ଓଡ଼ିଶା ସରକାରଙ୍କର ଶିକ୍ଷା ବିଭାଗରେ ଚାକିରି କରିଥିଲେ ।
୧୯୯୯ ନଭେମ୍ବର ୨୭ ତାରିଖରେ ତାଙ୍କର ପରଲୋକ ଘଟିଥିଲା ।
ନାଟ୍ୟକାର ଜୀବନ
୧୯୩୯ ମସିହାରେ ଭଞ୍ଜ କିଶୋର ପଢୁଥିବା ମହାରାଜା ହାଇସ୍କୁଲରେ ତାଙ୍କ ପ୍ରଥମ ନାଟକ ଝଡ଼ରାତି ମଞ୍ଚସ୍ଥ ହୋଇଥିଲା । ୧୯୪୦ ମସିହାରେ ତାଙ୍କ ଗ୍ରାମ ଛାଣିପୁରର "ଭୀଷ୍ମ ରଙ୍ଗମଞ୍ଚ"ରେ ତାଙ୍କ ଦ୍ୱିତୀୟ ନାଟକ "ପ୍ରେମପୁଷ୍ପ" ମଞ୍ଚସ୍ଥ ହୋଇଥିଲା । ଏହି ନାଟକରେ ସେ ନାରୀ ଚରିତ୍ର "ପୁଷ୍ପ" ଭୂମିକାରେ ଅଭିନୟ କରିଥିଲେ । ସେହି ଭୀଷ୍ମ ରଙ୍ଗମଞ୍ଚରେ ତାଙ୍କର ଅନ୍ୟାନ୍ୟ ନାଟକ ମଧ୍ୟ ମଞ୍ଚସ୍ଥ ହୋଇଥିଲା । କଟକରେ ଚାକିରୀ କରିବା ସମୟରେ ଅନ୍ନପୂର୍ଣ୍ଣା ରଙ୍ଗମଞ୍ଚ ଏ ଓ ବି ତଥା "ଜନତା" ରଙ୍ଗମଞ୍ଚରେ ତାଙ୍କର ଅନେକ ନାଟକ ମଞ୍ଚସ୍ଥ ହୋଇଥିଲା ।
ଅଧିକ ତଥ୍ୟ
ଶ୍ରେଣୀ:୧୯୨୨ ଜନ୍ମ ଶ୍ରେଣୀ:୧୯୯୯ ମୃତ୍ୟୁ ଶ୍ରେଣୀ:ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ ଶ୍ରେଣୀ:ଓଡ଼ିଆ ନାଟ୍ୟକାର ଶ୍ରେଣୀ:କଟକ ଜିଲ୍ଲାର ଲୋକ
ସୀମାଞ୍ଚଳ ବେହେରା
ସୀମାଞ୍ଚଳ ବେହେରା (ଜନ୍ମ: ୩ ମଇ ୧୯୫୯) ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ବିଧାନ ସଭା ରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ୨୦୦୦ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ବୈଶିଙ୍ଗା ବିଧାନ ସଭା ନିର୍ବାଚନ ମଣ୍ଡଳୀରୁ ୧୨ଶ ଓଡ଼ିଶା ବିଧାନ ସଭା କୁ ନିର୍ବାଚିତ ହୋଇଥିଲେ ।
ଜନ୍ମ, ପରିବାର ଓ ଶିକ୍ଷା
ସୀମାଞ୍ଚଳ ବେହେରା ୧୯୫୯ ମସିହାର ମଇ ୩ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଗଦାଧର ବେହେରା ଓ ପତ୍ନୀଙ୍କ ନାମ ଲକ୍ଷ୍ମୀ ବେହେରା ।
ରାଜନୈତିକ ଜୀବନ
ସୀମାଞ୍ଚଳ ବେହେରା ଓଡ଼ିଶା ରାଜନୀତିରେ ଭାରତୀୟ ଜନତା ପାର୍ଟିର କର୍ମୀ ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭା ରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି ।
ଆଧାର
ଶ୍ରେଣୀ:୧୯୫୯ ଜନ୍ମ ଶ୍ରେଣୀ:ଜୀବିତ ବ୍ୟକ୍ତି ଶ୍ରେଣୀ:ଓଡ଼ିଆ ଲୋକ ଶ୍ରେଣୀ:ଗଞ୍ଜାମ ଜିଲ୍ଲାର ଲୋକ ଶ୍ରେଣୀ:୧୨ଶ ଓଡ଼ିଶା ବିଧାନ ସଭାର ସଭ୍ୟ
ରାମେଶ୍ୱରମ
ଏକ ଭାରତୀୟ ଅଟେ । ଏହା ତାମିଲନାଡୁର ରାମନାଥପୁରମ ଜିଲ୍ଲାରେ ଅବସ୍ଥିତ ।
ଜନସଂଖ୍ୟା ଓ ସାକ୍ଷରତା
୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ସହରର ମୋଟ ଜନସଂଖ୍ୟା ୧୪୯୮୧ ଅଟେ । ସେଥି ମଧ୍ୟରୁ ୫୦.୫୪% ଜଣ ପରୁଷ ହୋଇଥିବା ବେଳେ ୪୯.୪୬% ଜଣ ନାରୀ ଅଟନ୍ତି । ର ସାକ୍ଷରତା ହାର ୪୮.୧୪% ଅଟେ । ଏହା ଜାତୀୟ ହାରଠାରୁ ୧୬.୭୦% ପ୍ରତିଶତ କମ ଅଟେ । ସେଥିରୁ ୨୯.୭୫% ପ୍ରତିଶତ ପୁରୁଷ ଓ ୧୮.୩୯% ନାରୀ ଅଟନ୍ତି । ୧୩.୯୭% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି ।
ଜାନକୀ ଅମ୍ମାଲ
ଜାନକୀ ଅମ୍ମାଲ ଏଡାଭଲେଥ କକ୍କଟ (୪ ନଭେମ୍ବର ୧୮୯୭ – ୭ ଫେବୃଆରୀ ୧୯୮୪) ଜଣେ ଭାରତୀୟ ମହିଳା ଉଦ୍ଭିଦ ବିଜ୍ଞାନ ବିଶେଷଜ୍ଞ ଥିଲେ ଯିଏ ସାଇଟୋଜେନେଟିକ୍ସ ଓ ଭୁଗୋଳ ସମ୍ବନ୍ଧରେ ଅନେକ ବୈଜ୍ଞାନିକ ଗବେଷଣା କରିଥିଲେ । ତାଙ୍କର ଉଲ୍ଲେଖନୀୟ ଅବଦାନ ବାଇଗଣ ଓ ଆଖୁ ଉପରେ ପର୍ଯ୍ୟବସିତ ଥିଲା । କେରଳରୁ ସେ ଅନେକ ମୂଲ୍ୟବାନ ଔଷଧୀୟ ବୃକ୍ଷ ସଂଗ୍ରହ କରିଥିଲେ ।
ପ୍ରାକ ଜୀବନ
କେରଳର ତଲସେରିରେ (ପୁରୁଣା ତେଲିଚେରି) ଜାନକୀ ଆମ୍ମାଲ ୧୮୯୭ ମସିହାରେ ଜନ୍ମ ଗ୍ରହଣ କରିଥିଲେ । ତାଙ୍କର ପିତା ଦିବାନ ବାହାଦୂରଏଡାଭାଲେଥ କକ୍କଟ କ୍ରିଷ୍ନନ ମାନ୍ଦ୍ରାଜ ପ୍ରେସିଡେନ୍ସିରେ ସବ ଜଜ ଥିଲେ । ତାଙ୍କର ୬ ଭାଇ ଓ ୫ ଭଉଣୀ ଥିଲେ । ପରିବାରରେ ଝିଅମାନଙ୍କୁ ବୌଦ୍ଧିକ ଚିନ୍ତାଧାରା ଓ ସୂକ୍ଷ୍ମ କଳା ବିଷୟରେ ଆଗେଇବାକୁ ଉତ୍ସାହିତ କରାଯାଉଥିଲା । ତେଲିଚେରିରେ ସ୍କୁଲ ଶିକ୍ଷା ସମାପ୍ତ ହେବା ପରେ କୁଇନ୍ସମେରୀ କଲେଜରୁ ସ୍ନାତକ ହେଲେ ଓ ୧୯୨୧ ମସିହାରେ ପ୍ରେସିଡେନ୍ସି କଲେଜରୁ ପ୍ରାଣୀ ବିଜ୍ଞାନରେ ସମ୍ମାନ ଲାଭ କଲେ । ତାଙ୍କର ଶିକ୍ଷକମାନଙ୍କର ଉପଦେଶ ଅନୁସାରେ ସେ ସାଇଟୋଜେନେଟିକ୍ସ ପଢ଼ିବାକୁ ସ୍ଥିର କଲେ ।
ବୃତ୍ତି
ଜାନକୀ ମାଡ୍ରାସର (ଆଧୁନିକ ଚେନ୍ନଇ) ମହିଳା ଖ୍ରୀଷ୍ଟିଆନ କଲେଜରେ ଶିକ୍ଷା ଦାନ କରି ୧୯୨୫ ମସିହାରେ ଆମେରିକାର ମିସିଗାନ ୟୁନିଭରସିଟିରୁ ମାସ୍ଟର ଡିଗ୍ରୀ ପାଇଲେ । ସେଠାରୁ ଫେରି ସେହି ମହିଳା କଲେଜରେ ଶିକ୍ଷା ଦାନ ଜାରି କଲେ । ଆଉ ଥରେ ଓରିଏଣ୍ଟାଲ ବାର୍ବୋର ଫେଲୋ ପାଇ ମିସିଗାନ ଯାଇ ୧୯୩୧ ମସିହାରେ ଡି.ଏସ.ସି. ଡିଗ୍ରୀ ଲାଭ କଲେ । ସେଠାରୁ ଫେରିବା ପରେ ତିଭାନ୍ଦ୍ରମର ମହାରାଜା ବିଜ୍ଞାନ କଲେଜରେ ପ୍ରଫେସର ରୂପେ ୧୯୩୨ରୁ ୧୯୩୪ ପର୍ଯ୍ୟନ୍ତ କାମ କଲେ । କୋଏମ୍ବାଟୁରର ସୁଗରକେନ ବ୍ରିଡିଙ୍ଗ ଅନୁସ୍ଠାନରେ ସେ ଜେନେଟିସିସ୍ଟ ରୂପେ ୧୯୩୪ରୁ ୧୯୩୯ ପର୍ଯ୍ୟନ୍ତ କାମ କଲେ । ଇଂଲଣ୍ଡର ଜନ୍ ଇନ୍ନେସ୍ ହର୍ଟିକଲଚରାଲ୍ ଇନସ୍ଟିଚ୍ୟୁଟରେ ସେ ସହାୟକ ସାଇଟୋଲଜିଷ୍ଟ ରୂପେ ୧୯୪୦ରୁ ୧୯୪୫ ପର୍ଯ୍ୟନ୍ତ କାମ କଲେ । ତା ପରେ ରୟଲ ହର୍ଟିକଲଚରାଲ୍ ସୋସାଇଟି, ବିସଲେରେ ସାଇଟୋଲୋଜସ୍ଟ ରୁପେ ୧୯୪୫ରୁ ୧୯୫୧ ପର୍ଯ୍ୟନ୍ତ କାମ କଲେ ।
ଜବାହରଲାଲ ନେହେରୁଙ୍କର ନିମନ୍ତ୍ରଣ ପାଇ ସେ ୧୯୫୧ରେ ବୋଟନିକାଲ ସର୍ଭେ ଅଫ ଇଣ୍ଡିଆ ଅନୁଷ୍ଠାନକୁ ପୁନଃସ୍ଥାପନ କରିବାକୁ ଭାରତ ଫେରି ଆସିଲେ । ସନ୧୯୫୨ରେ ସେ ଅଫିସର ଅନ ସ୍ପେସିଆଲ ଡ୍ୟୁଟି ପଦବୀରେ ଯୋଗଦାନ କରି ଶେଷରେ ଡାଇରେକ୍ଟର ଜେନେରାଲ୍ ହେଲେ ।
ଆମ୍ମାଲ ଅନେକ୍ ଇଣ୍ଟରଜେନେଟିକ ହାଇବ୍ରିଡ ( Saccharum x Zea, Saccharum x Erianthus, Saccharum x Imperata and Saccharum x Sorghum ) ତିଆରି କରିଥିଲେ । ଏହି କାମ ଗୁଡ଼ିକ ଯୁଗାନ୍ତକାରୀ ଥିଲା । ପରେ ଭାରାତ ସରକାର ଅଧିନରେ ସେଣ୍ଟ୍ରାଲ ବୋଟନିକାଲ୍ ଲାବୋରେଟରୀର ମୂଖ୍ୟ ହେଲେ, ଜାମ୍ମୁର ରିଜିଓନାଲ ରିସର୍ଚ୍ଚ ଲାବରେ ଅଫିସର ଅନ ସ୍ପେସିଆଲ ଡ୍ୟୁଟି ଥିଲେ । ଟ୍ରମ୍ବେର ଭାବା ଆଟମିକ ଅନୁଷ୍ଠାନରେ କାମ କରିବା ପରେ ୧୯୭୦ରେ ଏମେରିଟସ୍ ସାଇଣ୍ଟିଷ୍ଟ ଭାବେ ମାଡ୍ରାସର ସେଣ୍ଟର ଫର ଆଡଭାନ୍ସଡ ଷ୍ଟଡି ଅନୁଷ୍ଠାନରେ ଯୋଗ ଦେଲେ । ମାଡ୍ରାସ ନିକଟରେ ଅବସ୍ଥିତ ମଦୁରାଭୋୟାଲର ଫିଲ୍ଡ ଲାବୋରେଟରି ସେଣ୍ଟରରେ ତାଙ୍କର ମୃତ୍ୟୁ (୧୯୮୪) ପର୍ଯ୍ୟନ୍ତ ରହିଥିଲେ ।
ଗବେଷଣା
ଜାନକୀ ଇଂଲଣ୍ଡରେ ଥିଲାବେଳେ (୧୯୩୯ରୁ ୧୯୫୦) ଅନେକ ବଗିଚା ଗଛର କ୍ରୋମୋଜୋମ ଅନୁଶୀଳନ କରିଥିଲେ । ବିଭିନ୍ନ ସ୍ପେସିଜମାନଙ୍କର ବିବର୍ତ୍ତନ ପ୍ରକ୍ରିୟା ଉପରେ ତାଙ୍କର ଗବେଷଣା ଆଲୋକପାତ କରିଥିଲା । ଏହି ବିଷୟ ନେଇ ସି.ଡି.ଡାରିଙ୍ଗଟନଙ୍କ ସହ ମିଶି କ୍ରୋମୋଜୋମ୍ ଆଟଲାସ ଅଫ୍ କଲ୍ଟିଭେଟେଡ ପ୍ଲାଣ୍ଟସ ନାମକ ଏକ ବହି ରଚନା କରିଥିଲେ । ଔଷଧୀୟ ଗୁଳ୍ମ ବ୍ୟତୀତ ସୋଲାନମ, ଦୁଦୁରା, ମେନ୍ଥା, ସିମ୍ବୋପୋଗୋନ୍ ଓ ଡାୟୋସ୍କୋରିଆ ବିଷୟରେ କାମ କରିଥିଲେ । ଥଣ୍ଡା, ଆର୍ଦ୍ର ଜଳବାୟୁରେ ହେଉଥିବା ଗଛ ଓ ଥଣ୍ଡା ଶୁଷ୍କ ଜଳବାୟୁରେ ହେଉଥିବା ଗଛ ପାର୍ଥକ୍ୟ ପଲିପ୍ଲଏଡି (Polyploidy) ଯୋଗୁ ହେବା ପ୍ରତିପାଦନ କରିଥିଲେ । ଏଥନୋବୋଟାନି (ethnobotany) ଉପରେ ତାଙ୍କର ଗବେଷଣା କେନ୍ଦ୍ରୀଭୁତ ହୋଇଥିଲା । ସେ 'ମ୍ୟାଗ୍ନୋଲିଆ କୋବୁସ ଜାନକୀ ଆମ୍ମାଲ ନାମରେ ଏକ ଫୁଲ ସୃଷ୍ଟି କରିଥିଲେ ।
ଆଧାର
ଶ୍ରେଣୀ:୧୮୯୭ ଜନ୍ମ ଶ୍ରେଣୀ:୧୯୮୪ ମୃତ୍ୟୁ ଶ୍ରେଣୀ:ପଦ୍ମଶ୍ରୀ ସମ୍ମାନିତ ଶ୍ରେଣୀ:ବୈଜ୍ଞାନିକ
ଅବନୀତ ସିଦ୍ଧୁ
ଅବନୀତ କୌର୍ ସିଦ୍ଧୁ (ବାଥିଣ୍ଡା, ଜନ୍ମ ୩୦ ଅକ୍ଟୋବର ୧୯୮୧) ଜଣେ ଭାରତୀୟ ବନ୍ଧୁକଚାଳନା ଖେଳାଳି । ସେ ୨୦୦୬ ରାଜ୍ୟଗୋଷ୍ଠୀ କ୍ରୀଡ଼ାରେ ତେଜସ୍ୱିନୀ ସାୱନ୍ତଙ୍କ ସ‌ହ ଏକାଠି ହୋଇ ମହିଳା ୧୦ ମିଟର୍ ଏୟାର୍ ରାଇଫଲ୍‌ରେ ସ୍ୱର୍ଣ୍ଣ ପଦକ ଜିତିଥିଲେ । ସେ ବେଜିଂଠାରେ ଅନୁଷ୍ଠିତ ୨୦୦୮ ଗ୍ରୀଷ୍ମ ଅଲିମ୍ପିକ୍‌ସରେ ୧୦ ମିଟର୍ ଏୟାର୍ ରାଇଫଲ୍ ଓ ୫୦ ମିଟର୍ ରାଇଫଲ୍ ୩ ପୋଜିସନ୍‌ରେ ପ୍ରତିଦ୍ୱନ୍ଦୀତା କରିଥିଲେ । ଜାତୀୟ ଓ ଆନ୍ତର୍ଜାତୀୟ ସ୍ତରରେ ତାଙ୍କର ବିଭିନ୍ନ ସଫଳତା ହେଉଛି:
ପୁରସ୍କାର ଓ ସଫଳତା
ସେ ବିଭିନ୍ନ ଜାତୀୟ ଓ ଆନ୍ତର୍ଜାତୀୟ ପ୍ରତିଯୋଗିତାରେ ୧୦୦ରୁ ଉର୍ଦ୍ଧ୍ୱ ପଦକ ଜିତିଛନ୍ତି ।
ବ୍ୟକ୍ତିଗତ ଜୀବନ
ସେ ପୂର୍ବତନ ଭାରତୀୟ ହକି ଅଧିନାୟକ ରାଜପାଲ ସିଂଙ୍କୁ ବିବାହ କରିଥିଲେ ଓ ବର୍ତ୍ତମାନ ଏହ ଦମ୍ପତ୍ତିଙ୍କର ଏକ ଛୁଆ ଅଛି ।
ବାର୍ଥୋଲିନ ସିସ୍ଟ
ବାର୍ଥୋଲିନ ସିସ୍ଟ (ଇଂରାଜୀ ଭାଷାରେ Bartholin's cyst) କୁହାଯାଏ ଯେତେବେଳେ ଲେବିଆ (labia) ମଧ୍ୟରେ ଥିବା ବାର୍ଥୋଲିନ ଗ୍ରନ୍ଥି (Bartholin's gland) ଅବରୋଧ ହୋଇଯାଏ । ସିସ୍ଟ ଛୋଟ ଥିଲେ ଅଳ୍ପ ଲକ୍ଷଣ ପ୍ରକାଶ ପାଏ । ବଡ଼ ସିସ୍ଟ ହୋଇଥିଲେ ଯୋନୀପଥର ଏକ ପାଖରେ ଫୁଲା ହୁଏ, ଯୌନ‌କ୍ରିୟା ବେଳେ ଓ ଚାଲିଲା ବେଳେ ଯନ୍ତ୍ରଣା ହୁଏ । ସିସ୍ଟ ସଂକ୍ରମିତ ହେଲେ ଆବସେସ (abscess) ହୁଏ । ସିସ୍ଟ ଲାଲ ଦେଖାଯାଏ ଓ ଯନ୍ତ୍ରଣା ହୁ ।
ଲକ୍ଷଣ ନଥିଲେ ଚିକିତ୍ସା ଆବଶ୍ୟକ ହୁଏନି । ଲକ୍ଷଣ ଥିଲେ ସିସ୍ଟର ନିଷ୍କାସନ ଆବଶ୍ୟକ ହୁଏ । ଗୋଟିଏ ୱାର୍ଡ଼ କାଥେଟର ୪ ସପ୍ତାହ ପାଇଁ ଭର୍ତ୍ତି କରିଦିଆଯାଏ କାରଣ ନିଷ୍କାସନ (incision and drainage) ପରେ ଆଉଥରେ ସେହି ରୋଗ ସାଧାରଣତଃ ହୁଏ ।  ମାର୍ସୁପିଲାଇଜେସନ (marsupialization) ଅପରେଶନ କରାଯାଇପାରେ ଓ ସମସ୍ୟା ଜାରିରହିଲେ ଗ୍ରନ୍ତିକୁ ସମୁଳେ ବାହାରକରାଯାଏ । ରୋଗୀ ବୟସ ୪୦ରୁ ଉର୍ଦ୍ଧ୍ୱ ହୋଇଥିଲେ ଓ କର୍କଟ ସମ୍ଭାବନା ଥିଲେ ମଧ୍ୟ ଏହାକୁ କାଢ଼ିଦିଆଯାଏ । ସାଧାରଣତଃ ଏଥିରେ ଆଣ୍ଟିବାୟୋଟିକ (Antibiotics) ବ୍ୟବ‌ହୃତ ହୁଏନାହିଁ ।
ଏହି ରୋଗ ୨% ମହିଳାଙ୍କୁ ଯେକୌଣସି ସମୟରେ ହୋଇପାରେ । ପ୍ରାୟ ପ୍ରଜନନକ୍ଷମ ବୟସରେ ଏହି ରୋଗ ହୁଏ । ସନ ୧୬୭୭ରେ ଏହି ରୋଗ ବିଷୟ ସଠିକ୍ ଭାବରେ କାସ୍ପର ବାର୍ଥୋଲିନ (Caspar Bartholin) ବର୍ଣ୍ଣନା କରିଥିଲେ । ସନ ୧୯୬୭ରେ ବୁଫୋର୍ଡ଼ ୱାର୍ଡ଼ ଏହାର କାର୍ଯ୍ୟବିଧି ବର୍ଣ୍ଣନା କରିଥିଲେ ।
ବାହ୍ୟ ଲିଙ୍କ
ଶ୍ରେଣୀ:ଚିକିତ୍ସା ବିଜ୍ଞାନ
ରାମଚନ୍ଦ୍ର ମିଶ୍ର (ରାଜନେତା)
ରାଜନୈତିକ ଜୀବନ
ରାମଚନ୍ଦ୍ର ଓଡ଼ିଶା ରାଜନୀତିରେ ସ୍ୱାଧୀନ ପ୍ରାର୍ଥୀ ଭାବରେ ନିର୍ବାଚନ ଲଢ଼ି ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୫୨ ମସିହାରେ ହୋଇଥିବା ପ୍ରଥମ ଓଡ଼ିଶା ବିଧାନ ସଭା ନିର୍ବାଚନରେ ରାମଚନ୍ଦ୍ର ବ୍ରହ୍ମପୁର ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ି ସମୁଦାୟ ୧୧୬୪୮ ଖଣ୍ଡ ଭୋଟ୍ ପାଇ ୨ୟ ସ୍ଥାନରେ ରହିଥିଲେ ଏବଂ ଦଣ୍ଡାପଣି ଦାସଙ୍କ ସହ ଯୁଗ୍ମ ଭାବରେ ୧ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।
ସଚେତନତା
ସଚେତନତା (mindfulness) ହେଉଛି ଏକ ମାନସିକ ପ୍ରକ୍ରିୟା ଯେଉଁଥିରେ ଜଣେ ନିଜ ଜ୍ଞାତ ଅବସ୍ଥାରେ ନିଜର ସମସ୍ତ ଧ୍ୟାନକୁ ଏକାଗ୍ରତାର ସହିତ ପାରିପାଶ୍ୱିକ ପରିବେଶକୁ ବିନା କୌଣସି ବିଚାରରେ ଅନୁଭବ କରିଥାଏ । ଯାହା ଜଣେ ଧ୍ୟାନ କିମ୍ବା ଅନ୍ୟ କୌଣସି ତାଲିମଦ୍ୱାରା ବିକଶିତ କରିପାରିଥାଏ ।  ସଚେତନତା ବୌଦ୍ଧ ଧର୍ମ ର ସତି ପରମ୍ପରାଠାରୁ ଅନୁପ୍ରାଣିତ ।  ଏହା ଜେନ, ବିପାସନା ଏବଂ ତିବ୍ବତୀୟ ଧ୍ୟାନ କୌଶଳ ଉପରେ ପର୍ଯ୍ୟବସିତ । ଆଧୁନିକ ପାଶ୍ଚାତ୍ୟ ସଭ୍ୟତାରେ ସଚେତନତାକୁ ଲୋକପ୍ରିୟ କରାଇପାରିଥିବା କିଛି ବ୍ୟକ୍ତିଗଣ ହେଲେ - ଥିଚ ନାଟ ହାନ୍, (୧୯୨୬-),  ହବର୍ଟ ବେନ୍ସନ (୧୯୩୫-), ଜନ କାବଟ-ଜିନ (୧୯୪୪-) ଏବଂ ରିଚାର୍ଡ ଜେ ଡେଭିଡସନ (୧୯୫୧-) ।
ଡାକ୍ତରୀ ଗବେଷଣା ଉଭୟ ଶିଶୁ ଏବଂ ପ୍ରୌଢ଼ ଏବଂ ବିଭିନ୍ନ ପ୍ରକାର ରୋଗୀମାନଙ୍କ କ୍ଷେତ୍ରରେ ସଚେତନତା ଜନିତ ଚିକିତ୍ସା ଉଭୟ ମାନସିକ ଏବଂ ଶାରୀରିକ ସୁପ୍ରଭାବ ପକାଇବାକୁ ସ୍ୱୀକାର କରିଥାଏ । ମାନସିକ ସ୍ୱାସ୍ଥ୍ୟ ସହିତ ସଚେତନତାର ଭଲ ସମ୍ବନ୍ଧ ରହିଛି ବୋଲି ଗବେଷଣା ଦେଖେଇଆସୁଛି ।  ସଚେତନତା ଅବଲମ୍ବନ କରିବାଦ୍ୱାରା ମାନସିକ ବିକାର ରୋଗୀମାନଙ୍କୁ   ଏବଂ ସାଇକୋସିସ ରେ ପୀଡ଼ିତ ବ୍ୟକ୍ତିମାନଙ୍କୁ ମଧ୍ୟ ସହାୟତା ମିଳିଥାଏ ।      ସଚେତନତା ଜନିତ ଚିକିତ୍ସା, କିଛି ବିଷୟରେ ଗମ୍ଭୀର ଅବୁଝା ଚିନ୍ତା ଏବଂ ଅସ୍ତବ୍ୟସ୍ତତା ମଧ୍ୟ ଦୁରକରିବାରେ ସାହାଯ୍ୟ କରେ ।  ଏହାଛଡ଼ା, ସଚେତନତା ଅଭ୍ୟାସ କଲେ ଆଗକୁ ମାନସିକ ବିକାର ହେବାର ସମ୍ଭାବନା ମଧ୍ୟ କମ ହୋଇଯାଇଥାଏ ।
ଏହି ବିଷୟରେ ଆହୁରି ଅଧିକ ଏବଂ ଗଭୀର ଅଧ୍ୟୟନର ଆବଶ୍ୟକତା ରହିଛି ବୋଲି ହୃଦବୋଧ କରାଯାଇଛି, ବିଭିନ୍ନ ପ୍ରକାର ବ୍ୟକ୍ତି ବିଶେଷ ଏବଂ ପରିବେଶ ସହିତ ଏହାର ପରୀକ୍ଷଣ ଭବିଷ୍ୟତରେ କରାଯିବାର ଇଚ୍ଛା ରହିଛି ।
ପ୍ରୟୋଗ
ଜନ କାବଟ-ଜିନଙ୍କ ମୁତାବକ ଯେଉଁ ଆଧୁନିକ ପାଶ୍ଚାତ୍ୟ ଲୋକେ ବୌଦ୍ଧ ଧର୍ମ ଅବଲମ୍ବନ କରିବାକୁ ଚାହୁଁନାହାନ୍ତି, ସେମାନେ ବିନା କୌଣସି ଧର୍ମପରିବର୍ତ୍ତନ କରି ସଚେତନତା ଅଭ୍ୟାସ କରିପାରିବେ । ପାଶ୍ଚାତ୍ୟ ଗବେଷଣାକାରୀ ଏବଂ ଡାକ୍ତରଗଣ ଯେଉଁମାନେ ସଚେତନତାକୁ ଲୋକମାନଙ୍କୁ ଶିଖାନ୍ତି, ସେମାନେ ଏହାର ଉତ୍ପତ୍ତି ଏବଂ ଧର୍ମ ବିଷୟରେ ଅଧିକ ଗୁରୁତ୍ୱାରୋପ ଦିଅନ୍ତି ନାହିଁ ।
ସଚେତନତାଦ୍ୱାରା ଚାପ ହ୍ରାସ
ସଚେତନତାଦ୍ୱାରା ଚାପ ହ୍ରାସ (Mindfulness-based stress reduction (MBSR)) ହେଉଛି ଏକ ସଚେତନତା ପ୍ରକଳ୍ପ । ଏହା ଜନ କାବଟ-ଜିନଙ୍କଦ୍ୱାରା ମାସାଚୁସେଟ୍ସ ମେଡିକାଲ ସେଣ୍ଟର ବିଶ୍ୱବିଦ୍ୟାଳୟରେ ଏହା ଗଠିତ ହୋଇଥିଲା । ଏହା ସଚେତନତାଯୁକ୍ତ ଧ୍ୟାନ, ଅସ୍ଥିତ୍ୱ ଜ୍ଞାତି ଏବଂ ଯୋଗକୁ ମିଶାଇ ତିଆରି ହୋଇଥିଲା ।
ଛବି ପ୍ରଦର୍ଶନ, ନିଶ୍ୱାସ ପ୍ରଶ୍ୱାସ ଉପାୟ ଏବଂ ଅନ୍ୟାନ୍ୟ ଉପାୟଦ୍ୱାରା ସଚେନତାଯୁକ୍ତ ଆରାମ ମିଳିପାରେ ଯାହାଦ୍ୱାରା ମାନସିକ ଚାପ କମ ହୋଇଥାଏ ।
ଆଧାର
ଶ୍ରେଣୀ:ଚିକିତ୍ସା ବିଜ୍ଞାନ
ଅକିତା କାନ୍ତୋ
ଅକିତା କାନ୍ତୋ ଏକ ଜାପାନୀ ପର୍ବ ଭଲ ଫସଲ ପାଇବା ନିମନ୍ତେ ଯାହା ଅଗଷ୍ଟ ୩-୭ ପର୍ଯ୍ୟନ୍ତ ଅକିତା ସ‌ହରରେ (Akita City) ପାଳନ କରାଯାଏ । ଏହି ପର୍ବ ପାଳନ‌କାରୀମାନେ ୫ରୁ ୧୨ ମିଟର ଲମ୍ବର ପ୍ରାୟ ୨୦୦ ବାଉଁସ ଖୁଣ୍ଟିରେ ୨୪ରୁ ୪୨ଟି ଗୋହେଇ (gohei) ଥିବା ଲଣ୍ଠନ ଝୁଲେଇ ହାତରେ, କାନ୍ଧରେ, ଅଣ୍ଟାରେ ବା କପାଳରେ ବୋହିନିଅନ୍ତି । ଏହି ପର୍ବ ସେଣ୍ଡାଇର ତନାବତ ପର୍ବ, ଆମୋରି ନେବୁତା ମାତସୁରି ପର୍ବ ଓ ୟମଗତର ୟମଗତ ହନ‌ଗସ ପର୍ବ ସ‌ହିତ ଟୋହୋକୁର ଏକ ମୂଖ୍ୟ ପର୍ବ ଭାବରେ ପାଳନ କରାଯାଏ । ଏହି ପର୍ବକୁ ଇମ୍ପୋର୍ଟାଣ୍ଟ ଟାଞ୍ଜିବ୍ଲ କଲଚରାଲ ପ୍ରପର୍ଟି ଅଫ ଜାପାନ (Important Intangible Folk Cultural Property) ଭାବରେ ୧୯୮୦ ମସିହାରେ ନାମକରଣ କରାଯାଇଥିଲେ ।
ଇତିହାସ
ଗ୍ରୀଷ୍ମ କାଳରେ ରୋଗ ଓ ବୈରଭାବ ଦୂର କରିବା ପାଇଁ ନେବୁରି ନ‌ଗାସି ପର୍ବରୁ ଏହି ଅକିତା କାନ୍ତୋ ପର୍ବ ଆରମ୍ଭ ହୋଇଛି । ଏଡୋ ଯୁଗର ମଧ୍ୟ ଭାଗରରେ ଥିବା ହୋରେକି କାଳରୁ (୧୭୫୧ -୧୭୬୪) ଏହି ପର୍ବ ପ୍ରତିଷ୍ଠିତ ହୋଇ ରହିଛି । ୧୭୮୯ ମସିହାରେ ସୋଅନ ସୁମୁରା (Soan Tsumura) ଲିଖିତ ସର୍ବ ପୁରାତନ ୟୁକି ନୋ ହୁରୁ ମିସି (ରାସ୍ତା ଯେଉଁଠାରେ ବରଫପାତ ହୁଏ) ପୁସ୍ତକରେ ନେବୁରି ନ‌ଗାସି ବିଷୟ ଉଲ୍ଲେଖ ଅଛି । ଏହି ପୁସ୍ତକରେ ନେବୁରି ନ‌ଗାସି ଚାନ୍ଦର ମାସ ୬ ଜୁଲାଇରେ ପାଳନ ହେଉଥିଲା ଓ ପାରମ୍ପରିକ ଅକିତା ଏହିଠାରୁ ଆରମ୍ଭ ହୋଇଥିଲା । ନେବୁରି ନ‌ଗାସି ପାଳନ କରାଯାଉଥିଲା ଏକ ବାର୍ଷିକ ଉତ୍ସବ ଭାବରେ ଭଳ ଫସଲ ପାଇବା ପାଇଁ ଓ କଳାତ୍ମକ ଅଭିବୃଦ୍ଧି ପାଇଁ ।
ଅକିତା ସ‌ହରରେ ଲୋକମାନେ ନେବୁରି ନ‌ଗାସି ସମୟରେ ଗଛ ଓ ବାଉଁଶ ଘାସ ସାହାଯ୍ୟରେ କାଗଜ ଉପରେ ସେମାନଙ୍କର ଇଚ୍ଛା ପ୍ରକାଶ କରୁଥିଲେ । ତାହାକୁ ଧରି ସେମାନେ ସ‌ହର ସାରା ବୁଲି ବୁଲି ଅବଶେଷରେ ପାଣିରେ ଭସେଇଦେଉଥିଲେ । ନେବୁରି ନ‌ଗାସିରେ ଲୋକମାନେ ମହମ ବତୀ ଓ ଲଣ୍ଠନ ବ୍ୟବ‌ହାର କଲେ । ଏହି ନେବୁରି ନ‌ଗାସିକୁ କାନ୍ତୋ କୁହାଗଲା ।
୧୮୮୧ ମସିହାର ପ୍ରଥମେ ସରକାରୀ ସ୍ତରରେ ଏହି ପର୍ବକୁ ଟେଟସୁସାକୁ ଓକୁବୋ (Tetsusaku Okubo) ପାଳନ କରିଥିଲେ ଯେତେବେଳେ ଅକିତାକୁ ଆସୁଥିବା ସେ ସମ୍ରାଟ ମେଇଜିଙ୍କୁ କାନ୍ତୋଙ୍କ ମନୋରଞ୍ଜନ ନିମନ୍ତେ କାନ୍ତୋ ପ୍ରଦର୍ଶନ କରିବାକୁ ପରାମର୍ଶ ଦେଇଥିଲେ ।
ଉଲ୍ଲେଖନୀୟତା
କାନ୍ତୋର ଆକ୍ଷରିକ ଅର୍ଥ ହେଉଛି 'ଗୋଟିଏ ବାଡ଼ିରେ ବନ୍ଧା ହୋଇଥିବା ଲଣ୍ଠନ' ଯାହା ବାଉଁଶରୁ ତିଆରି ହୋଇଥାଏ ଓ କାଗଜ ତିଆରି ଲଣ୍ଠନ ଭୂସମାନ୍ତରାଳ ବାଡ଼ିରୁ ଝୁଲୁଥାଏ । କାନ୍ତୋ ଆବିଷ୍କାର ସମୟରେ ବଗିଚାରେ ଝୁଲଉଥିଲେ । ପରେ ଛୋଟ ବାଉଁସ ବାଡ଼ି ପରିବର୍ତ୍ତେ ଲମ୍ବା ବାଉଁସ ନିଆଗଲା ଓ ନିଆଅଣାକାରୀ ଲଣ୍ଠନ ତିଆରି କରି ନିଆଗଲା । କାନ୍ତୋର ଲମ୍ବା ବାଉଁସ ବାଡ଼ିକୁ 'ଓୟାତକେ' କୁହାଯାଏ । କାନ୍ତୋ ପାଇଁ ବ୍ୟବ‌ହାର କରାଯାଉଥିବା ସମସ୍ତ ବାଉଁସ ଜାପାନରେ ପ୍ରସ୍ତୁତ କରାଯାଏ ଓ ତାହା ବେଶ ମୋଟା ଥାଏ । ଏହାର ମୋଟେଇ ଓ ଗଣ୍ଠିରୁ ଗଣ୍ଠି ପର୍ଯ୍ୟନ୍ତ ଲମ୍ବାର ମାପ ନିୟମ ଅନୁସାରେ ସଠିକ ଭାବରେ କରାଯାଏ । କାନ୍ତୋବା‌ହକମାନେ ଉପ‌ଯୁକ୍ତ ବାଉଁଶ ବାଛିବା ଦାୟିତ୍ୱରେ ଥାଆନ୍ତି । ଏକତ୍ରିତ ବାଉଁସକୁ ୟୋକିତାକେ କୁହାଯାଏ । ଏହି ୟୋକିତାକେରୁ ଲଣ୍ଠନ ଝୁଲାଯାଏ । ପ୍ରଦର୍ଶନ ସମୟରେ କାନ୍ତୋର ଉଚ୍ଚତା ବୃଦ୍ଧି ନିମନ୍ତେ ଅଧିକ ବାଉଁସ ଯୋଗ କରାଯାଏ ଓ ତାହାକୁ ସୁଗିତାକେ କୁହାଯାଏ ।
ମୋହନ ନାୟକ
ମୋହନ ନାୟକ (୩ ଜୁନ ୧୯୨୧ - ୨୬ ସେପ୍ଟେମ୍ବର ୧୯୮୩) ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭା ରେ ଜଣେ ବିଧାୟକ ଭାବରେ ଚାରିଥର ଏବଂ ଲୋକ ସଭାର ସାଂସଦ ଭାବରେ ୨ ଥର କାର୍ଯ୍ୟ କରିଥିଲେ । ୧୯୫୨ ବ୍ରହ୍ମପୁର ଉପ-ନିର୍ବାଚନ, ୧୯୬୭, ୧୯୭୧ ଓ ୧୯୭୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ବ୍ରହ୍ମପୁର, ଦୁରା ଓ ଗୋପାଳପୁର ବିଧାନ ସଭା ନିର୍ବାଚନ ମଣ୍ଡଳୀ ରୁ ଯଥାକ୍ରମେ ୧ମ, ୪ର୍ଥ, ୫ମ ଓ ୬ଷ୍ଠ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଗଞ୍ଜାମ ଓ ଭଞ୍ଜନଗର ଲୋକ ସଭା ନିର୍ବାଚନ ମଣ୍ଡଳୀରୁ ସେ ୨ୟ ଓ ୩ୟ ଲୋକ ସଭାକୁ ମଧ୍ୟ ନିର୍ବାଚିତ ହୋଇଥିଲେ ।
ଜନ୍ମ ପରିବାର ଓ ଶିକ୍ଷା
ମୋହନ ୧୯୨୧ ମସିହାର ଜୁନ ୩ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ବିଜୁଳି ନାୟକ ଓ ପତ୍ନୀଙ୍କ ନାମ ଚନ୍ଦ୍ରମା ନାୟକ ।
ରାଜନୈତିକ ଜୀବନ
ମୋହନ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର ରାଜନେତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଚାରିଥର ଏବଂ ଭାରତୀୟ ସଂସଦ ଲୋକ ସଭାର ସାଂସଦ ଭାବରେ ୨ ଥର କାର୍ଯ୍ୟ କରିଥିଲେ ।
ମୃତ୍ୟୁ
ମୋହନ ୧୯୮୩ ମସିହାର ସେପ୍ଟେମ୍ବର ୨୬ ତାରିଖରେ ୬୨ ବର୍ଷ ବୟସରେ ମୃତ୍ୟୁବରଣ କରିଥିଲେ ।
ଆଧାର
ଶ୍ରେଣୀ:୧୯୨୧ ଜନ୍ମ ଶ୍ରେଣୀ:୧୯୮୩ ମୃତ୍ୟୁ ଶ୍ରେଣୀ:ପଦ୍ମଶ୍ରୀ ସମ୍ମାନିତ ଶ୍ରେଣୀ:୨ୟ ଲୋକ ସଭା ସଭ୍ୟ ଶ୍ରେଣୀ:୩ୟ ଲୋକ ସଭା ସଭ୍ୟ ଶ୍ରେଣୀ:୧ମ ଓଡ଼ିଶା ବିଧାନ ସଭାର ସଭ୍ୟ ଶ୍ରେଣୀ:୪ର୍ଥ ଓଡ଼ିଶା ବିଧାନ ସଭାର ସଭ୍ୟ ଶ୍ରେଣୀ:୫ମ ଓଡ଼ିଶା ବିଧାନ ସଭାର ସଭ୍ୟ ଶ୍ରେଣୀ:୬ଷ୍ଠ ଓଡ଼ିଶା ବିଧାନ ସଭାର ସଭ୍ୟ ଶ୍ରେଣୀ:ଓଡ଼ିଆ ଲୋକ ଶ୍ରେଣୀ:ଗଞ୍ଜାମ ଜିଲ୍ଲାର ଲୋକ
ପୁରୀ (ବିଧାନ ସଭା ନିର୍ବାଚନ ମଣ୍ଡଳୀ)
ପୁରୀ (କ୍ରମିକ ସଂଖ୍ୟା: ୧୦୭) ପୁରୀ ଜିଲ୍ଲା ଅନ୍ତର୍ଗତ ଏକ ବିଧାନ ସଭା ନିର୍ବାଚନ ମଣ୍ଡଳୀ । ଏହି ନିର୍ବାଚନ ମଣ୍ଡଳୀ ଅନ୍ତର୍ଗତ ଅଞ୍ଚଳ ଗୁଡ଼ିକ ହେଲା: ପୁରୀ (ପୌ), ପୁରୀ ସଦର ବ୍ଳକର କିଛି ଅଂଶ ଓ ଗୋପ ବ୍ଳକର କିଛି ଅଂଶ ।
ଗତ ୨୦୧୪ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ମହେଶ୍ୱର ମହାନ୍ତି ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ ଉମାବଲ୍ଲଭ ରଥଙ୍କଠାରୁ ୩୪୭୨୧ ଖଣ୍ଡ ଅଧିକ ଭୋଟ ପାଇ ନିର୍ବାଚିତ ହୋଇଛନ୍ତି।
ଗତ ୨୦୦୯ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ମହେଶ୍ୱର ମହାନ୍ତି, ଭାରତୀୟ ଜନତା ପାର୍ଟି ପ୍ରାର୍ଥୀ ଉମା ବଲ୍ଲଭ ରଥଙ୍କଠାରୁ ପ୍ରାୟ ୧୩,୦୦୦ ଅଧିକ ଭୋଟ ପାଇ ନିର୍ବାଚିତ ହୋଇଥିଲେ ।
୨୦୦୯ ନିର୍ବାଚନ ଫଳାଫଳ
* : ମୋଟ ବୈଧ ଭୋଟର ଶତକଡ଼ା ଭାଗ
ନିର୍ବାଚିତ ବିଧାୟକଗଣ
୧୯୫୧ରୁ ୨୦୧୪ ମଧ୍ୟରେ ମୋଟ ୧୫ଥର ନିର୍ବାଚନ ଅନୁଷ୍ଠିତ ହୋଇସାରିଛି । ଏହି ନିର୍ବାଚନ ମଣ୍ଡଳୀରୁ ନିର୍ବାଚିତ ହୋଇଥିବା ବିଧାୟକମାନେ ହେଲେ:
ବାହାର ତଥ୍ୟ
ଶ୍ରେଣୀ:ଓଡ଼ିଶାର ବିଧାନ ସଭା ନିର୍ବାଚନ ମଣ୍ଡଳୀ ଶ୍ରେଣୀ:ପୁରୀ ଜିଲ୍ଲା
ପ୍ରସନ୍ନ ଆଚାର୍ଯ୍ୟ
ପ୍ରସନ୍ନ ଆଚାର୍ଯ୍ୟ ୧୩ଶ ଲୋକ ସଭା ଏବଂ ୧୪ଶ ଲୋକ ସଭାର ଜଣେ ସଦସ୍ୟ ଥିଲେ । ସେ ସମ୍ବଲପୁର ଲୋକ ସଭା ନିର୍ବାଚନ ମଣ୍ଡଳୀରୁ ପ୍ରତିନିଧିତ୍ୱ କରୁଥିଲେ । ପ୍ରସନ୍ନ ଓଡ଼ିଶା ବିଧାସଭାରେ ଅର୍ଥମନ୍ତ୍ରୀ ଭାବରେ ମଧ୍ୟ କାର୍ଯ୍ୟ କରିଥିଲେ ।
ବାହାର ଆଧାର
ଶ୍ରେଣୀ:୧୯୪୯ ଜନ୍ମ ଶ୍ରେଣୀ:ଜୀବିତ ବ୍ୟକ୍ତି ଶ୍ରେଣୀ:ଓଡ଼ିଆ ଲୋକ ଶ୍ରେଣୀ:ଓଡ଼ିଶାରୁ ରାଜ୍ୟସଭାକୁ ନିର୍ବାଚିତ ସାଂସଦ ଶ୍ରେଣୀ:୧୩ଶ ଲୋକ ସଭା ସଭ୍ୟ ଶ୍ରେଣୀ:୧୪ଶ ଲୋକ ସଭା ସଭ୍ୟ
ରାମଗଞ୍ଜ ମଣ୍ଡି
ଏକ ଭାରତୀୟ ଅଟେ । ଏହା ରାଜସ୍ଥାନର କୋତ ଜିଲ୍ଲାରେ ଅବସ୍ଥିତ ।
ଭୌଗଳିକ ଅବସ୍ଥିତି
୨୪.୬୪୬୫ ଉତ୍ତର ଅକ୍ଷାଂଶ ଓ ୭୫.୯୪୩୩ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୧୧୪୧ ଫୁଟ ଉଚ୍ଚତାରେ ରହିଛି ।
ଜନସଂଖ୍ୟା ଓ ସାକ୍ଷରତା
୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ସହରର ମୋଟ ଜନସଂଖ୍ୟା ୩୦୯୮୪ ଅଟେ । ସେଥି ମଧ୍ୟରୁ ୫୨.୫୭% ଜଣ ପରୁଷ ହୋଇଥିବା ବେଳେ ୪୭.୪୩% ଜଣ ନାରୀ ଅଟନ୍ତି । ର ସାକ୍ଷରତା ହାର ୬୮.୧୦% ଅଟେ । ଏହା ଜାତୀୟ ହାରଠାରୁ -୩.୨୬% ପ୍ରତିଶତ କମ ଅଟେ । ସେଥିରୁ ୩୯.୫୦% ପ୍ରତିଶତ ପୁରୁଷ ଓ ୨୮.୬୦% ନାରୀ ଅଟନ୍ତି । ୧୫.୬୭% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି ।
ଭାଷା
ହିନ୍ଦୀ ର ସରକାରୀ ଭାଷା ଅଟେ ।
ବାହାର ଲିଙ୍କ
ଶ୍ରେଣୀ:ରାଜସ୍ଥାନର ସହର
ଶ୍ରେଣୀ:ବଟ ତିଆରି ଭୌଗଳିକ ପ୍ରସଙ୍ଗ ଶ୍ରେଣୀ:ବଟ ତିଆରି ଭୌଗଳିକ ପ୍ରସଙ୍ଗ2
ବିଜୟ କୁମାର ଜେନା
ରଚନାବଳୀ
ଓଡ଼ିଶୀ ସଙ୍ଗୀତ ଉପରେ ପର୍ଯ୍ୟବେସିତ ସେ ଦୁଇ ଖଣ୍ଡ ପୁସ୍ତକ ରଚନା କରିଛନ୍ତି ।
ଆଧାର
ଶ୍ରେଣୀ:ପୁରୀ ଜିଲ୍ଲାର ଲୋକ ଶ୍ରେଣୀ:ସଙ୍ଗୀତ ଶ୍ରେଣୀ:ଓଡ଼ିଶାର ଗାୟକ ଶ୍ରେଣୀ:ଓଡ଼ିଆ ଗାୟକ
ମାନ୍ନା ଦେ
ପ୍ରବୋଧ ଚନ୍ଦ୍ର ଦେ (୧ ମେ ୧୯୧୯-୨୪ ଅକ୍ଟୋବର ୨୦୧୩), ରଙ୍ଗମଞ୍ଚ ଦୁନିଆଁରେ ମାନ୍ନା ଦେ ନାମରେ ପରିଚିତ, ଜଣେ ଭାରତୀୟ ପାର୍ଶ୍ୱ ଗାୟକ । ସେ ୧୯୪୨ ମସିହାରେ ହିନ୍ଦୀ ଚଳଚ୍ଚିତ୍ର ତମନ୍ନାରୁ ନିଜର ଚଳଚ୍ଚିତ୍ର ଜୀବନ ଆରମ୍ଭ କରି  ୨୦୧୩ ମସିହା ମଧ୍ୟରେ ୪୦୦୦ରୁ ଅଧିକ ଗୀତରେ କଣ୍ଠଦାନ କରିଛନ୍ତି । ସେ ୧୯୭୧ ମସିହାରେ ଭାରତ ସରକାରଙ୍କଦ୍ୱାରା ପଦ୍ମଶ୍ରୀ ପୁରସ୍କାର, ୨୦୦୫ ମସିହାରେ ପଦ୍ମଭୂଷଣ ପୁରସ୍କାର  ଏବଂ ୨୦୦୭ ମସିହାରେ ଦାଦା ସାହେବ ଫାଲକେ ପୁରସ୍କାରରେ ସମ୍ମାନିତ ହୋଇଥିଲେ । ମାନ୍ନା ଦେ ମୂଖ୍ୟତଃ ହିନ୍ଦୀ ଓ ବଙ୍ଗଳା ସଂଗୀତରେ କଣ୍ଠଦାନ କରିଛନ୍ତି । ତାହା ବ୍ୟତୀତ ଅନ୍ୟ କେତେକ ଭାରତୀୟ ଭାଷାରେ ମଧ୍ୟ କଣ୍ଠଦାନ କରିଛନ୍ତି । ୨୦୧୩ ମସିହା ଅକ୍ଟୋବର ୨୪ ତାରିଖରେ ବାଙ୍ଗାଲୋରଠାରେ ୯୪ ବର୍ଷ ବୟସରେ ତାଙ୍କର ପରଲୋକ ଘଟିଥିଲା ।
ହିନ୍ଦୀ ଚଳଚ୍ଚିତ୍ରରେ ପ୍ରବେଶ
୧୯୪୨ରେ ଦେ କ୍ରିଷ୍ଣ ଚନ୍ଦ୍ର ଦେଙ୍କ ସହିତ ବମ୍ବେକୁ ଯାଇଥିଲେ । ସେଠାରେ ସେ ପ୍ରଥମେ  କ୍ରିଷ୍ଣ ଚନ୍ଦ୍ର ଦେଙ୍କ ଅଧୀନରେ ଓ ପରେ ସଚିନ ଦେବ ବର୍ମନ ଅଧୀନରେ ସହ ସଂଗୀତ ନିର୍ଦ୍ଦେଶକ  ଭାବେ କାମ କରିଥିଲେ । ମାନ୍ନା ଦେ ଯେତେବେଳେ ହିନ୍ଦୀ ଚଳଚ୍ଚିତ୍ରରେ ସଂଗୀତ ନିର୍ଦ୍ଦେଶକ ଭାବେ କାମ କରୁଥିଲେ, ସେତେବେଳେ ସେ ଉସ୍ତାଦ ଅମନ ଅଲ୍ଲୀ ଖାନ ଓ ଉସ୍ତାଦ ଅବଦୁଲ ରେହମାନ ଖାନଙ୍କଠାରୁ ହିନ୍ଦୀ ଶାସ୍ତ୍ରୀୟ ସଙ୍ଗୀତ ଶିଖୁଥିଲେ  ।
ହିନ୍ଦୀ ଚଳଚ୍ଚିତ୍ରରେ ଜୀବନ
ଦେ ପ୍ରଥମେ ୧୯୪୨ରେ ହିନ୍ଦୀ ଚଳଚ୍ଚିତ୍ର ତମନ୍ନାରୁ ପ୍ରଚ୍ଛଦପଟ୍ଟ ଗାୟକ ଭାବେ ନିଜର ସଙ୍ଗୀତ ଜୀବନ ଆରମ୍ଭ କରିଥିଲେ । ସୁରୟାଙ୍କ ସହିତ କ୍ରିଷ୍ଣ ଚନ୍ଦ୍ର ଦେ ଓ ମନ୍ନା ଏକାଠି ମିଶି ଗାଇଥିବା "ଜାଗୋ ଆୟି ଉଷା ପନ୍ଛି ବୋଲେ ଜାଗୋ" ତାଙ୍କ ଜୀବନର ପ୍ରଥମ ସଫଳ ସଂଗୀତ ଥିଲା । ୧୯୫୨ରେ ବଙ୍ଗଳା ଓ ମରାଠୀ ଭାଷାରେ ନିର୍ମିତ "ଅମର ଭୁପାଲି ଫିଲ୍ମରେ କଣ୍ଠଦାନ କରି ବଙ୍ଗାଳୀ ଓ ମରାଠୀ ସିନେ ଜଗତରେ ଦେ ନିଜକୁ ଏକ ମୁଖ୍ୟ ପ୍ରଚ୍ଛଦପଟ୍ଟ ଗାୟକଭାବେ ପ୍ରତିଷ୍ଠିତ କରିଥିଲେ । ୧୯୪୮-୧୯୫୪ ଅନେକ  ଭାରତୀୟ ଶାସ୍ତ୍ରୀୟ ସଂଗୀତ ଓ ପପ୍ ସଂଗୀତର ମିଶ୍ରଣ ଥିବା ଗୀତଗୁଡିକୁ ଗାଇ ସେ ନିଜର ଏକ ସ୍ୱତନ୍ତ୍ର ପ୍ରତିଭା ପ୍ରଦର୍ଶନ କରିଥିଲେ । ୧୯୫୩ ମସିହାରେ ସେ ପ୍ରଥମେ ହିନ୍ଦୀ ଗଜଲ୍ ଗାଇବା ଆରମ୍ଭ କରିଥିଲେ । ୧୯୫୩ରେ  ନିର୍ମିତ "ଦୋ ବିଘା ଜମିନ୍"ରେ ସଲିଲ୍ ୈଚୋଧରୀଦ୍ୱାରା ରଟିତ ୨ଟି  ହିଟ୍ ସଂଗୀତରେ କଣ୍ଠଦାନ କରି ସେ ସାରା ଦେଶରେ ପ୍ରସିଦ୍ଧି ଅର୍ଜନ କରିଥିଲେ ।  ୧୯୫୭ରେ ୯୫ ଓ ୧୯୫୮ରେ ୬୪ଟି ହିନ୍ଦୀ ଗୀତ ଗାଇ ସେ ସଫଳତାର ଶିଖର ଛୁଇଁଥିଲେ । ୧୯୫୩-୧୯୬୯  ମସିହା ଥିଲା ହିନ୍ଦୀ ସିନେ ଜଗତରେ  ଦେ'ଙ୍କ ପାଇଁ ସଫଳତା ତୋଳି ଧରିବାର ସମୟ । ଏହି ସମୟ ମଧ୍ୟରେ ସେ ୭୫୮ଟି ହିନ୍ଦୀ ସଂଗୀତ ରେକର୍ଡ କରିଥିଲେ । ୧୯୯୨ ମସିହାରୁ ସେ ହିନ୍ଦୀ ସଂଗୀତ ଦୁନିଆରୁ ଦୁରେଇ ଗଲେ । ସେ ଶେଷଥର ପାଇଁ ୨୦୦୬ରେ ମୁକ୍ତିଲାଭ କରିଥିବା ହିନ୍ଦୀ ଚଳଚ୍ଚିତ୍ର ଉମାରରେ ସୋନୁ ନିଗମ ଓ କବିତା କ୍ରିଷ୍ଣମୂର୍ତ୍ତୀଙ୍କ ସହିତ ଗାଇଥିଲେ । ମାନ୍ନା ଦେ ୧୦୨ରୁ ଅଧିକ ସଂଗୀତ ନିର୍ଦ୍ଦେଶକଙ୍କ ସହ କାମ କରିଥିଲେ ।
ବ୍ୟକ୍ତିଗତ ଜୀବନ
୧୯୫୩ ଡିସେମ୍ବରରେ ମାନ୍ନା ଦେ ସୁଲୋଚନା କୁମାରନଙ୍କୁ ବିବାହ କରିଥିଲେ । ସୁଲୋଚନା କେରଳର କନ୍ନୁରର ବାସିନ୍ଦା । । ମାନ୍ନାଙ୍କ ୨ଟି ଝିଅ ଅଛନ୍ତି, ତାଙ୍କ ନାମ ସୁରୋମା ଓ ସୁମିତା । ଜାନୁୟାରୀ ୨୦୧୨ରେ ସୁଲୋଚନା କ୍ୟାନ୍ସରରେ ବେଙ୍ଗାଲୁରୁରେ ମରିଥିଲେ । ତାଙ୍କ ମୃତ୍ୟୁ ପରେ ମୁମ୍ବାଇ ଛାଡି ବେଙ୍ଗାଲୁରୁର କଲ୍ୟାଣ ନଗରକୁ ଚାଲି ଆସିଲେ । ଛାତିରେ ଇନ୍ ଫେକ୍ସନ ହେବାରୁ ଦେଙ୍କୁ ୮ ଜୁନ୍ ୨୦୧୩ରେ ବେଙ୍ଗାଲୁର ଡାକ୍ତରଖାନାର  ICUରେ ଭର୍ତ୍ତି କରାଗଲା । ଶେଷରେ ୨୪ ଅକ୍ଟୋବରରେ ନାରାୟଣ ହୃଦୟାଳୟରେ ଶେଷ ନିଃଶ୍ୱାସ ତ୍ୟାଗ କଲେ ।
ପୁରସ୍କାର ଓ ସମ୍ମାନ
ଦେ ପଦ୍ମଶ୍ରୀ ଓ ପଦ୍ମ ଭୁଷଣରେ ସମ୍ମାନିତ ହୋଇଛନ୍ତି । ୧. ୧୯୬୯- ହିନ୍ଦୀ ଫିଲ୍ମ ମେରେ ହୁଜୁର୍ ପାଇଁ ନ୍ୟାସନାଲ୍ ଫିଲ୍ମ ଆଓ୍ବାର୍ଡ ଫର୍ ବେଷ୍ଟ ପ୍ରଚ୍ଛଦପଟ୍ଟ ଗାୟକ ୨. ୧୯୭୧- ହିନ୍ଦୀ ଫିଲ୍ମ ମେରା ନାମ ଜୋକର ଓ ବଙ୍ଗଳା ଫିଲ୍ଣ ନିଶି ପଦ୍ମ ପାଇଁ ନ୍ୟାସନାଲ୍ ଫିଲ୍ମ ଆଓ୍ବାର୍ଡ ଫର୍ ବେଷ୍ଟ ପ୍ରଚ୍ଛଦପଟ୍ଟ ଗାୟକ
ଆଧାର
https://en.wikipedia.org/wiki/Manna_Dey
ଅଧିକ ତଥ୍ୟ
ଶ୍ରେଣୀ:୧୯୧୯ ଜନ୍ମ ଶ୍ରେଣୀ:୨୦୧୩ ମୃତ୍ୟୁ ଶ୍ରେଣୀ:ପଦ୍ମ ଭୂଷଣ ସମ୍ମାନିତ
ଗର୍ଭଣା ସଂକ୍ରାନ୍ତି
ଓଡ଼ିଶାର ପର୍ବପର୍ବାଣି ଗୁଡ଼ିକ ଋତୁ, ଧର୍ମ ଓ ସାମାଜିକ ଭିତ୍ତିରେ ପାଳନ କରାଯାଏ । ତନ୍ମଧ୍ୟରୁ ଅନେକ ପର୍ବ କୃଷି ସମ୍ବନ୍ଧୀୟ । ତୁଳା ମାସର ସଂକ୍ରାନ୍ତିରେ ପାଳିତ ହୁଏ ଗର୍ଭଣା ସଂକ୍ରାନ୍ତି । ଇଂରାଜୀ ମାସ ଅକ୍ଟୋବରରେ ପଡ଼େ ଏହି ସଂକ୍ରାନ୍ତି । ଗର୍ଭ କହିଲେ ଭୃଣକୁ ବୁଝାଯାଏ । ଏହି ସଂକ୍ରାନ୍ତି ବେଳକୁ ଧାନ ଗଛର ଗର୍ଭରେ ଧାନ କେଣ୍ଡା ବାହାରେ । ଏହି ସମୟରେ ଗର୍ଭଣା ଗଛର ଡାଳକୁ ପୂଜା କରି କ୍ଷେତରେ ପୋତିଲେ ଭଲ ଫସଲ ହୁଏ ବୋଲି ପ୍ରବାଦ ରହିଛି । ଗର୍ଭଣା ଗଛକୁ କେତେକ ସ୍ଥାନରେ ଅଙ୍କରାନ୍ତି ଗଛ ମଧ୍ୟ କହନ୍ତି । ଏହାର ଅନେକ ଔଷଧୀୟ ଗୁଣ ରହିଛି । ଚାଷୀମାନେ ଏହିଦିନ ନିଷ୍ଠାର ସହିତ ପାଳନ କରନ୍ତି । ଗୃହ ମାଲିକ ତଥା କୃଷକ ସ୍ନାନାଦି କର୍ମ ସାରି ଗର୍ଭଣା ଗଛର ଡାଳ ଆଣି ବିଧିପୂର୍ବକ ପୂଜା କଲା ପରେ ଧାନ କ୍ଷେତରେ ପୋତି ଦିଅନ୍ତି ଏବଂ ଭଲ ଫସଲ ପାଇଁ ପ୍ରାର୍ଥନା କରନ୍ତି । ଗର୍ଭଣା ସଂକ୍ରାନ୍ତି ଉପରେ ଏକ କୃଷି ବଚନ ଅଛି- ଆଗେ ବୁଣୁ ପଛେ ବୁଣୁ, ଗର୍ଭଣାକୁ ଟୁଣୁଟୁଣୁ । ଅର୍ଥାତ ଏହି ସମୟକୁ ଧାନଗଛ ଗର୍ଭଧାରଣ କରିସାରିଥାଏ ।
ଯେଉଁ ଅଞ୍ଚଳରେ ମୁଖ୍ୟ ଖରିଫ ଫସଲ ହିସାବରେ ଚାଷ କରାଯାଏ, ସେହି ଅଞ୍ଚଳରେ ଏହି ପର୍ବ ପାଳନ କରାଯାଏ । ଏହା ଏକ କୃଷି ଭିତ୍ତିକ ପର୍ବ ହୋଇଥିବାରୁ ଚାଷୀ ମାନଙ୍କ ପରିବାର ଲୋକେ ଏହାକୁ ନିଷ୍ଠାର ସହିତ ପାଳନ କରନ୍ତି । ଓଡ଼ିଶାର ଭଦ୍ରକ, ଯାଜପୁର, ବାଲେଶ୍ୱର ଆଦି ଜିଲ୍ଲାରେ ଏହାର ପାଳନ ବିଧି ନିଆରା ।
ପୂଜା ବିଧି
ସକାଳୁ ସକାଳୁ ଉଠି ଘର ଧୂଆ ପୋଛା କରାଯାଏ । ଦାଣ୍ଡ ଦୁଆରେ ଝୋଟି ଚିତା ଅଙ୍କାଯାଏ । ପୁରୁଷମାନେ ସକାଳୁ ଉଠି ଅଧୁଆ ମୁହଁରେ ଯାଇ ବତା ଗଛ, ଗଡ଼ଗଡ଼ା, ଭୂଆଁଳ, ପଳାଶ,ନଟିକଣ୍ଟି,ବାଉଁଶ ଆଦି ଗଛର ପତ୍ର ଓ କଇଁ ଫୁଲ ସଂଗ୍ରହ କରି ଆଣନ୍ତି । ତାକୁ ସବୁ ବିଡ଼ା ବିଡ଼ା କରି ବାନ୍ଧନ୍ତି । ତା'ପରେ ଗାଧୋଇ ପାଧୋଇ ସେହି ବିଡ଼ା ସବୁକୁ ଲକ୍ଷ୍ମୀ ବା ତୁଳସୀ ଚଉରା ପାଖରେ ରଖି ପୂଜା କରନ୍ତି ଓ ଭୋଗ ଦିଅନ୍ତି । ତା'ପରେ ସେହି ବିଡ଼ା ଗୁଡ଼ିକୁ ଧରି ବାମ କାନ୍ଧରେ ରଖନ୍ତି । ସ୍ତ୍ରୀ ଲୋକମାନେ ଶଙ୍ଖ ହୁଳହୁଳି ପକାଇଲେ ପୁରୁଷମାନେ ଏହାକୁ ଧରି ଘରୁ ବାହାରନ୍ତି ।ପ୍ରଥମେ ଘର ଚାଳ ଓ ଖତଗଦାରେ ଗୋଟିଏ ଗୋଟିଏ ବିଡ଼ା ପୋତିଲା ପରେ ବାକି ବିଡ଼ାକୁ ନେଇ ଧାନ କ୍ଷେତକୁ ଯାଆନ୍ତି । ସେଠାରେ ପ୍ରତି କ୍ଷେତର ଐଶାନ୍ୟ କୋଣରେ ଜୁହାର ହୋଇ ଗୋଟିଏ ଲେଖାଏଁ ବିଡ଼ା ପୋତନ୍ତି । ଏହା କଲେ ଲକ୍ଷ୍ମୀ ମାଆ ପ୍ରସନ୍ନ ହୁଅନ୍ତି ଓ ଭଲ ଧାନ ଫସଲ ହୁଏ ବୋଲି ବିଶ୍ୱାସ ଅଛି ।
ଆଧାର
ଶ୍ରେଣୀ:ଓଡ଼ିଶାର ପର୍ବ ପର୍ବାଣି ଶ୍ରେଣୀ:ଓଡ଼ିଆ ଚଳଣି
ଭାରତୀୟ ଭୋଜନ
ଭାରତୀୟ ଭୋଜନରେ ଭାରତର ବିଭିନ୍ନ ଆଞ୍ଚଳିକ ଏବଂ ପାରମ୍ପାରିକ ରୋଷେଇ ରହିଥାଏ । ମୃତ୍ତିକା, ଜଳବାୟୁ, ସଂସ୍କୃତି, ଅନୁସୂଚିତ ଜାତି ଓ ଜନଜାତି ଏବଂ ବୃତ୍ତିର ବିବିଧତାକୁ ଦୃଷ୍ଟିରେ ରଖି ଏହି ରୋଷେଇଗୁଡ଼ିକ ଭିନ୍ନ ଭିନ୍ନ ପ୍ରକାରର ହୋଇଥାଏ ଏବଂ ଏଥିରେ ସ୍ଥାନୀୟରେ ଉପଲବ୍ଧ ସମସ୍ତ ମସଲା, ହଳଦୀ, ପନିପରିବା ଏବଂ ଫଳର ବ୍ୟବହାର ହୋଇଥାଏ ।
ଭାରତୀୟ ଖାଦ୍ୟ ମୁଖ୍ୟତଃ ଧର୍ମ, ଅର୍ଥାତ ହିନ୍ଦୁ ଧର୍ମ ଏବଂ ଇସଲାମ ଧର୍ମ, ସଂସ୍କୃତି ଓ ପରମ୍ପରାଦ୍ୱାରା ଅଧିକ ପ୍ରଭାବିତ ହୋଇଥାଏ ।
ବାଣିଜ୍ୟିକ ସମ୍ପର୍କ ଏବଂ ଉପନିବେଶବାଦ ଭଳି ଐତିହାସିକ ଘଟଣା ଏହି ଦେଶରେ କିଛି ଖାଦ୍ୟର ପରିଚୟ ଦେବାରେ ଏକ ଭୂମିକା ଗ୍ରହଣ କରିଛି । ନ୍ୟୁ ୱାର୍ଲ୍ଡର କଲମ୍ବିଆ ଭାରତକୁ ଅନେକ ନୂତନ ପନିପରିବା ଏବଂ ଫଳ ଆଣିଥିଲା । ଏଥିମଧ୍ୟରୁ ଅନେକ ଯେପରିକି ଆଳୁ, ଟମାଟୋ, ଲଙ୍କା, କଦଳୀ, ଏବଂ ଗୁଆ ଭାରତର ଅନେକ ଅଞ୍ଚଳରେ ମୁଖ୍ୟ ଉପାଦାନ ପାଲଟିଛି ।
ଇତିହାସ
ଭାରତୀୟ ଭୋଜନରେ ବିଭିନ୍ନ ଗୋଷ୍ଠୀ ଏବଂ ସଂସ୍କୃତିର ୮,୦୦୦ ବର୍ଷର ଇତିହାସ ପ୍ରତିଫଳିତ ହୋଇଛି ଯାହା ଭାରତୀୟ ଉପମହାଦେଶ ସହିତ ଯୋଗାଯୋଗ କରିବା ସହିତ ଆଧୁନିକ ଭାରତରେ ଉପଲବ୍ଧ ସ୍ୱାଦ ଏବଂ ଆଞ୍ଚଳିକ ରୋଷେଇର ବିବିଧତାକୁ ଦର୍ଶେଇଥାଏ ।
ପ୍ରାଚୀନ ଏବଂ ସିନ୍ଦୂ ଉପତ୍ୟକା ସଭ୍ୟତା
୯୦୦୦ ଖ୍ରୀଷ୍ଟପୂର୍ବ ପରେ, ଇଣ୍ଡସ୍ ଭ୍ୟାଲି ସଭ୍ୟତା ମଧ୍ୟରେ ପରୋକ୍ଷ ଯୋଗାଯୋଗର ପ୍ରଥମ ଅବଧି ନବକଳେବର ବିପ୍ଳବ ଏବଂ କୃଷି ବିସ୍ତାର ହେତୁ ଘଟିଥିବାର ଦେଖାଯାଇଥିଲା । ପ୍ରାୟ ୭୦୦୦ ଖ୍ରୀଷ୍ଟପୂର୍ବରୁ ଏହା ସିନ୍ଦୂ ଉପତ୍ୟକା ପର୍ଯ୍ୟନ୍ତ ବ୍ୟାପିଗଲା ଏବଂ ପରେ ଗହମ ଓ ବାର୍ଲି ଚାଷ ହେବାକୁ ଲାଗିଲା । ସ୍ଥାନୀୟ କୃଷି ସମ୍ପ୍ରଦାୟରେ ଗୋରୁଗୁଡିକୁ ଗୃହପାଳିତ ଭାବରେ ଗ୍ରହଣ କରାଯାଇଥିଲା । ଦକ୍ଷିଣ ଏସିଆରେ ଚାଷ ଏବଂ ଗୋରୁ ପାଳନର ପ୍ରମାଣ ସହିତ ମେହେରଗଡ ଏକ ଅନ୍ୟତମ ସ୍ଥାନ ଅଟେ । ପ୍ରାୟ ୪୫୦୦ ଖ୍ରୀଷ୍ଟପୂର୍ବରୁ ମେସୋପୋଟାମିଆର ଶାସକମାନେ ସୁମେରୀୟ ଥିଲେ ଯେଉଁମାନେ ଏକ ଅଣ-ଇଣ୍ଡୋ-ୟୁରୋପୀୟ ଏବଂ ଅଣ-ସେମିଟିକ୍ ଭାଷା କହୁଥିଲେ । ସେମାନେ ହୁଏତ ପ୍ରଥମେ ଭାରତରୁ ଆସିଥିବେ ଏବଂ ଭାରତର ମୂଳ ଦ୍ରାବିଡ଼ ଜନସଂଖ୍ୟା ସହିତ ଜଡିତ ହୋଇଥାଇ ପାରନ୍ତି ବୋଲି ଅନୁମାନ କରାଯାଇଛି ।
୩୦୦୦ ଖ୍ରୀଷ୍ଟପୂର୍ବ ସୁଦ୍ଧା ଭାରତରେ ହଳଦୀ, ଗୁଜୁରାତି, ଗୋଲମରିଚ ଏବଂ ସୋରିଷ ଅମଳ କରାଯାଇଥିଲା ।
ପ୍ରାୟ ୨୩୫୦ ଖ୍ରୀଷ୍ଟପୂର୍ବରୁ ମେସୋପୋଟାମିଆର ଇଣ୍ଡସରୁ ଉର (ମେସପୋଟାମିଆ)କୁ ଆମଦାନୀ ପାଇଁ ପ୍ରମାଣ ମିଳିଥିଲା, ଏବଂ କ୍ଲୋଭ୍ ହେଡ୍ ସାମୁଦ୍ରିକ ଦକ୍ଷିଣ ପୂର୍ବ ଏସିଆର ମଲୁକାସରୁ ଉତ୍ପନ୍ନ ବୋଲି ଅନୁମାନ କରାଯାଉଥିଲା । ଆକ୍କାଡିଆନ୍ ସାମ୍ରାଜ୍ୟର ରେକର୍ଡଗୁଡିକ କାଠ, କାର୍ନେଲିଆନ୍ ଏବଂ ହାତୀ ଦାନ୍ତକୁ ମେଲୁହ୍ହାନ ଜାହାଜଦ୍ୱାରା ଆମଦାନୀ କରାଯାଉଥିବା ଉଲ୍ଲେଖ କରାଯାଇଛି, ମେଲୁହ୍ହା ସାଧାରଣତଃ ଇଣ୍ଡସ୍ ଭ୍ୟାଲି ସଭ୍ୟତା ପାଇଁ ମେସୋପୋଟାମିଆନ୍ ନାମ ଭାବରେ ବିବେଚନା କରାଯାଏ ।
ଆଧାର
ଶ୍ରେଣୀ:ଚଳଣି
ଚନ୍ଦନ ରାୟ
ଚନ୍ଦନ ରାୟ (ଜନ୍ମ : ଅଗଷ୍ଟ ୨୯, ୧୯୯୮) ଜଣେ ଭାରତୀୟ ଲେଗ କ୍ରିକେଟ ଖେଳାଳୀ ।  ସେ ବର୍ତ୍ତମାନ ଭାରତୀୟ ଲେଗ କ୍ରିକେଟ ଦଳର ଅଧିନାୟକ ଅଛନ୍ତି ସେ ୨୦୧୩ ମସିହା ଜୁଲାଇ ମାସରେ ନେପାଳ ବିରୁଦ୍ଧରେ ନିଜର ପ୍ରଥମ ଆନ୍ତର୍ଜାତୀୟ କ୍ରିକେଟ ମ୍ୟାଚ ଖେଳିଥିଲେ । ଏହା ପ୍ରଥମ ଭାରତ-ନେପାଳ ଟି-୧୦ ଲେଗ କ୍ରିକେଟ ଶୃଙ୍ଖଳା ଥିଲା ଓ ଚନ୍ଦନଙ୍କ ଅଧିନାୟକତ୍ୱରେ ଭାରତ ଏହି ଶୃଙ୍ଖଳା ଜିତିଥିଲା । ୨୦୧୬ ମସିହାରେ ତାଙ୍କ ଅଧିନାୟକତ୍ୱରେ ଭାରତ ନେପାଳରେ ଅନୁଷ୍ଠିତ ଦକ୍ଷିଣ ଏସୀୟ ଲେଗ କ୍ରିକେଟ ଚମ୍ପିୟନସିପ ଜିତିଥିଲା । ୨୦୧୬ ମସିହାରେ ତାଙ୍କୁ ଖେଳ ଗୌରବ ସମ୍ମାନରେ ସମ୍ମାନିତ କରାଯାଇଥିଲା । ଏହି ସମ୍ମାନ ତାଙ୍କୁ ଲେଗ କ୍ରିକେଟ ଫେଡେରେସନ ଅଫ ଇଣ୍ଡିଆ ତରଫରୁ ପ୍ରଦାନ କରାଯାଇଥିଲା ।
ବ୍ୟକ୍ତିଗତ ଜୀବନ
ଚନ୍ଦନ, ଓଡ଼ିଶାର ବରଗଡ଼ ଜିଲ୍ଲାର ବାସିନ୍ଦା । ରାୟପୁରଠାରେ ସେ ବାଣିଜ୍ୟରେ ସ୍ନାତକ ଶିକ୍ଷା ଲାଭ କରିଛନ୍ତି ।
ଖେଳ ଜୀବନ
ହରିଆନାର ଅମ୍ବାଲାଠାରେ ଅନୁଷ୍ଠିତ ଦ୍ୱିତୀୟ ଜାତୀୟ ଟି-୧୦ ପ୍ରତିଯୋଗୀତାରୁ, ଚନ୍ଦନ ନିଜର ଖେଳ ଜୀବନ ଆରମ୍ଭ କରିଥିଲେ । ୨୦୧୩ରେ ନେପାଳ ବିରୁଦ୍ଧରେ ଅନୁଷ୍ଠିତ ହୋଇଥିବା ଭାରତ-ନେପାଳ ଟି-୧୦ ଶୃଙ୍ଖଳାରେ ତାଙ୍କୁ ଭାରତର ଅଧିନାୟକ ଭାବରେ ବଛା ଯାଇଥିଲା । ତାଙ୍କ ଅଧିନାୟକତ୍ୱରେ ଭାରତ ୨୦୧୩ରେ ପ୍ରଥମ ଭାର-ନେପାଳ ଟି-୧୦ ଶୃଙ୍ଖଳାରେ ଚମ୍ପିୟାନ ହୋଇଥିଲା । ୨୦୧୬ରେ ନେପାଳରେ ଅନୁଷ୍ଠିତ ହୋଇଥିବା ପ୍ରଥମ ଦକ୍ଷିଣ ଏସୀୟ ଶୃଙ୍ଖଳାରେ ଦ୍ୱିତୀୟ ସ୍ଥାନରେ ରହିଥିଲା । ୨୦୧୭ ମସିହାରେ ସେ ଓଡ଼ିଶା ଲେଗ କ୍ରିକେଟ ଦଳ ତରଫରୁ ଜାତୀୟ ଟି-୧୦ ଶୃଙ୍ଖଳା ଖେଲିଥିଲେ । ଏହି ପ୍ରତିଯୋଗୀତାରେ ଓଡ଼ିଶା ତୃତୀୟ ସ୍ଥାନରେ ରହିଥିଲା । ୨୦୧୮ରେ ତାଙ୍କ ଅଧିନାୟକତ୍ୱରେ ଓଡ଼ିଶା, ତେଲେଙ୍ଗାନାକୁ ୧୪୦ରନରେ ହରାଇ ୮ମ ଜାତୀୟ ଲେଗ କ୍ରିକେଟ ଶୃଙ୍ଖଳା ଜିତିଥିଲା ।
ଆଧାର
ଶ୍ରେଣୀ:ବରଗଡ଼ ଜିଲ୍ଲାର ଲୋକ ଶ୍ରେଣୀ:୧୯୯୮ ଜନ୍ମ ଶ୍ରେଣୀ:ଜୀବିତ ବ୍ୟକ୍ତି
ଫକୀର ମୋହନ ସ୍ୱୟଂଶାସିତ ମହାବିଦ୍ୟାଳୟ
ଫକୀର ମୋହନ ସ୍ୱୟଂଶାସିତ ମହାବିଦ୍ୟାଳୟ ବା ଫକୀର ମୋହନ କଲେଜ ଓଡ଼ିଶାର ବାଲେଶ୍ୱର ଜିଲ୍ଲାରେ ଥିବା ଏକ ମହାବିଦ୍ୟାଳୟ ଅଟେ । ଏହା ବାଲେଶ୍ୱର କଲେଜ, ଏଫଏମ କଲେଜ ନାମରେ ମଧ୍ୟ ଜଣାଶୁଣା । ଜୁଲାଇ ମାସ ୬ ତାରିଖ ୧୯୪୪ ମସିହାରେ ଏହି ମହାବିଦ୍ୟାଳୟଟି ୯୬ଜଣ ଛାତ୍ରୀଛାତ୍ରଙ୍କୁ ନେଇ ସ୍ଥାପିତ ହୋଇଥିଲା, ସେତେବେଳ ଏହାକୁ ବାଲେଶ୍ୱର କଲେଜ କୁହାଯାଉଥିଲା । ୧୯୪୬ ମସିହାରୁ କଳାରେ ସ୍ନାତକ ପଢ଼ାହେବା ଆରମ୍ଭ ହୋଇଥିଲା । ୧୯୪୯ ମସିହାରେ ଏହାର ନାଁ ପରିବର୍ତ୍ତନ ହୋଇ ଫକୀର ମୋହନ କଲେଜ ହୋଇଥିଲା । ୧୯୬୧ ମସିହାରେ ବିଜ୍ଞାନରେ ସ୍ନାତକ ପଢ଼ାହେବା ଆରମ୍ଭ ହୋଇଥିଲା । ୨୦୧୯ ମସିହାରେ ଏଠାରେ ୩୫୦୦ରୁ ଅଧିକ ଛାତ୍ରୀଛାତ୍ର ଶିକ୍ଷାଲାଭ କରୁଛନ୍ତି । ଫକୀର ମୋହନ ବିଶ୍ୱବିଦ୍ୟଳୟ ସହ ଏହା ଜଡ଼ିତ ।
ଆଧାର
ଶ୍ରେଣୀ:ଓଡ଼ିଶାରେ ମହାବିଦ୍ୟାଳୟ ଓ ବିଶ୍ୱବିଦ୍ୟାଳୟ
ଦାୟଭାଗ
ଦାୟଭାଗ ହେଉଛି ଜୀମୂତବାହନ ନାମକ ପଣ୍ଡିତଙ୍କ କୃତ ପୈତୃକ ଧନର ବିଭାଗ ବା ଉତ୍ତରାଧିକାରୀମାନଙ୍କ ମଧ୍ୟରେ ମୃତ ବ୍ୟକ୍ତିର ତ୍ୟକ୍ତ ସମ୍ପତ୍ତିର ବଣ୍ଟନ ସମ୍ବନ୍ଧୀୟ ସଂସ୍କୃତ ସ୍ମୃତି ବା ଗ୍ରନ୍ଥ । ଏହି ଗ୍ରନ୍ଥର ବିଧି ଅନୁସାରେ ବଙ୍ଗ ଦେଶ ବା ଆସାମରେ ପୈତୃକ ଧନ ବିଭକ୍ତ ହୁଏ । ଅବଶିଷ୍ଟ ଭାରତରେ ମିତାକ୍ଷରାର ବ୍ୟବସ୍ଥା ଅନୁସାରେ ମୃତ ବ୍ୟକ୍ତିଙ୍କ ସମ୍ପତ୍ତି ବିଭଜ୍ଜିତ ହୁଏ ।
ପୃଷ୍ଠଭୂମି
ବ୍ରିଟିଶ ରାଜତ୍ୱ ସମୟରୁ ହିନ୍ଦୁ ଆଇନର ମୂଳ ଆଧାର ଭାବେ ଯେଉଁ ଦୁଇ ମାନ୍ୟତାକୁ ଗ୍ରହଣ କରାଯାଇଛି ତନ୍ମଧ୍ୟରୁ ଦାୟଭାଗ ଅନ୍ୟତମ । ଅନ୍ୟଟି ହେଲା ମିତାକ୍ଷରା । ହିନ୍ଦୁ ଉତ୍ତରାଧିକାର ଅଧିନିୟମ, ୧୯୫୬ରେ ମଧ୍ୟ ହିନ୍ଦୁ ଆଇନକୁ ସଂହିତାବଦ୍ଧ କରିବାପାଇଁ ଏହି ଦୁଇ ମତକୁ ଗ୍ରହଣ କରାଯାଇଛି । କେବଳ ବଙ୍ଗଦେଶ ଓ ଆସାମ ଛଡ଼ା ଭାରତର ଅନ୍ୟ ସର୍ବତ୍ର ମିତାକ୍ଷରା ଲିଖିତ ବିଧି ଅନୁସାରେ ସମ୍ପତ୍ତିର ଭାଗ ତଥା ଉତ୍ତରାଧିକାର ନିର୍ଣ୍ଣୟ ହୁଏ । ବଙ୍ଗଦେଶ ତଥା ଆସାମରେ 'ଦାୟଭାଗ' ଅନୁସାରେ ପୈତୃକ ସମ୍ପତ୍ତି ବିଭକ୍ତ ହୁଏ ।
ହିନ୍ଦୁ ସ୍ମୃତିରେ ପୂର୍ବ ସ୍ୱାମୀଙ୍କ ସଙ୍ଗେ ସମ୍ପର୍କ ଥିବା ଯୋଗୁଁ ଉତ୍ତରାଧିକାରୀମାନେ ମୃତ ବ୍ୟକ୍ତିର ତ୍ୟକ୍ତ ଯେଉଁ ସମ୍ପତ୍ତିକୁ ପାଆନ୍ତି ତାକୁ ଦାୟ ବୋଲାଯାଏ । ମିତାକ୍ଷରା ଅନୁସାରେ ଦାୟ ଦୁଇ ପ୍ରକାର; ଯଥା; ଅପ୍ରତିବନ୍ଧ ଓ ସପ୍ରତିବନ୍ଧ । ଯେଉଁ ଦାୟରେ ଉତ୍ତରାଧିକାରୀ ସମ୍ପତ୍ତି ପାଇବା ବିଷୟରେ କୌଣସି ପ୍ରତିବନ୍ଧକ ନ ଥାଏ ତାକୁ ଅପ୍ରତିବନ୍ଧ ଦାୟ ବୋଲାଯାଏ । ଯଥା—ପୁତ୍ର ବା ନୀତି ପକ୍ଷରେ ପିତା ବା ପିତାମହଙ୍କ ତ୍ୟକ୍ତ ସମ୍ପତ୍ତି; ଯେଉଁ ସମ୍ପତ୍ତି ନିକଟତମ ଉତ୍ତରାଧିକାରୀଙ୍କ ଅଭାବରେ ଦୂରବର୍ତ୍ତୀ ବ୍ୟକ୍ତିକୁ ମିଳେ ତାକୁ ସପ୍ରତିବନ୍ଧ ଦାୟ ବୋଲାଯାଏ । ଯଥା—ପୁତ୍ର ବା ନାତି ଅଭାବରେ ଭାଇ ଓ ପୁତୁରା ପକ୍ଷରେ ଭାଇର ବା ପିତୃବ୍ୟଙ୍କ ତ୍ୟକ୍ତ ସମ୍ପତ୍ତି ।
ଆଇନଗତ ନିହିତାର୍ଥ
ଦାୟଭାଗ ଅନୁସାରେ ପିତାଙ୍କ ମୃତ୍ୟୁପରେ ହିଁ ପୈତୃକ ସମ୍ପତ୍ତିରେ ଏକାଏକା ପୁତ୍ରର ସ୍ୱତ୍ୱ ପ୍ରବର୍ତ୍ତେ । କିନ୍ତୁ ମିତାକ୍ଷରାର ବିଧାନ ଅନୁସାରେ ପୁତ୍ର ଜନ୍ମହେଲା କ୍ଷଣି ଜୀବିତ ପିତାଙ୍କ ସଙ୍ଗେ ପିତାମାତାଙ୍କ ତ୍ୟକ୍ତ ସମ୍ପତ୍ତିରେ ମଧ୍ୟ ଜଣେ ସତ୍ୱାଧିକାରୀ ବା ଅଂଶୀଦାର ହୁଏ । ଏହିପରି ସ୍ତ୍ରୀଧନ ସମ୍ପତ୍ତି ବଣ୍ଟନ, ପୋଷ୍ୟପୁତ୍ର ଗ୍ରହଣ ଆଦି ସମ୍ବନ୍ଧେ ମିତାକ୍ଷରାର ବିଧାନ ଦାୟଭାଗର ବିଧାନଠାରୁ ସ୍ୱତନ୍ତ୍ର ।
ଅନ୍ୟାନ୍ୟ ଅନ୍ତର
୧) ମିତାକ୍ଷରା ସିଦ୍ଧାନ୍ତ ଅନୁସାରେ ପୈତୃକ ସମ୍ପତ୍ତି ଉପରେ ପୁତ୍ରାଦିଙ୍କ ଅଧିକାର ଜନ୍ମଗତ ଅର୍ଥାତ ପୁତ୍ର/କନ୍ୟାଟିଏ ଜନ୍ମ ହେବା ମାତ୍ରେ ପିତାଙ୍କ ପୈତୃକ ସମ୍ପତ୍ତିରେ ନିଜ ଅଂଶର ଅଧିକାର ଲାଭ କରିନିଅନ୍ତି । କିନ୍ତୁ ଦାୟଭାଗ ସିଦ୍ଧାନ୍ତରେ ଅଧିକାରଭୁକ୍ତ ବ୍ୟକ୍ତି ବିଶେଷଙ୍କ ମୃତ୍ୟୁରେ ହିଁ ଦାୟାଦଙ୍କ ସମ୍ପତ୍ତିଗତ ଅଧିକାର ଜନ୍ମେ ।
୩) ମିତାକ୍ଷରା ସିଦ୍ଧାନ୍ତରେ ପିତା ଚାହିଁଲେ ତାଙ୍କ ଜୀବଦ୍ଦଶାରେ ସେହି ସମ୍ପତ୍ତି ବିକ୍ରି କିମ୍ବା ଦାନ କରିପାରିବେ ଯେଉଁଥିପାଇଁ କି ସନ୍ତାନ ସନ୍ତତିଙ୍କର ସମ୍ମତି ଆବଶ୍ୟକ ହୁଏ ନାହିଁ ।
୪) ମିତାକ୍ଷରା ସିଦ୍ଧାନ୍ତରେ ପୁତ୍ର ଚାହିଁଲେ ପିତାଙ୍କ ଜୀବଦ୍ଦଶାରେ ପୈତୃକ ସମ୍ପତ୍ତିରେ ନିଜ ଅଂଶ ଦାବୀ କରିପାରିବ । କିନ୍ତୁ ଦାୟଭାଗରେ ପୁତ୍ରର ଏଭଳି ଅଧିକାର ନାହିଁ ।
୫) ମିତାକ୍ଷରା ସିଦ୍ଧାନ୍ତରେ ସ୍ତ୍ରୀ ନିଜ ସ୍ୱାମୀର ମୃତ୍ୟୂ ପରେ ସ୍ୱାମୀ ସମ୍ପତ୍ତିର ଅଧିକାରିଣୀ ସେତେବେଳେ ହେବ ଯଦି ସ୍ୱାମୀ ପରିବାରର ଅନ୍ୟ ସଦସ୍ୟଙ୍କଠାରୁ ଅଲଗା (ବିଭାଜନ) ହୋଇସାରିଥାନ୍ତି । କିନ୍ତୁ ଦାୟଭାଗରେ, ସ୍ୱାମୀ ଅଲଗା ହୋଇଥାନ୍ତୁ କି ନାହିଁ, ସ୍ତ୍ରୀ ସର୍ବଦା ସ୍ୱାମୀ ସମ୍ପତ୍ତିର ଅଧିକାରିଣୀ ହୁଅନ୍ତି ।
ଅନେକ ସମାଲୋଚକଙ୍କ ମତରେ ମିତାକ୍ଷରା ହେଉଛି ହିନ୍ଦୁ ଆଇନ ଏକ ଋଢିବାଦୀ ସଂକଳନ ଏବଂ ଦାୟଭାଗ ହେଉଛି ହିନ୍ଦୁ ଆଇନର ଏକ ସଂଶୋଧିତ ସଂକଳନ ।
ଅନୁବାଦ
ଇଂରେଜ ଶାସନ କାଳରେ ଅଦାଲତରେ ସମ୍ପତ୍ତିଗତ ଅଧିକାର ସମ୍ପର୍କିତ ମାମଲାର ସୁପରିଚାଳନା ନିମିତ୍ତ ଇଂରେଜମାନେ ମିତାକ୍ଷରାର ଏକ ଅନୁବାଦର ଆବଶ୍ୟକତା ଅନୁଭବ କଲେ । ଫଳରେ ୧୮୧୦ ମସିହାରେ ଦାୟଭାଗର ପ୍ରଥମ ଅନୁବାଦ କରିଥିଲେ ହେନେରୀ ଥୋମାସ୍‌ କୋଲ୍‌ବୃକ୍‌ । ତେବେ ସେ ଅନୁବାଦରେ ସେ ମୂଳ ରଚନାକୁ ଅଧ୍ୟାୟ ତଥା ପାଦରେ ବିଭକ୍ତ କରିଥିଲେ ଯାହା କି ମୂଳ ରଚନାରେ ନ ଥିଲା ।
ବାହାର ଲିଙ୍କ
ଶ୍ରେଣୀ: ଭାରତୀୟ ଆଇନ
ଟମାଟୋ ଚଟଣୀ
ଟମାଟୋ ଚଟଣୀ ଏକ ପ୍ରକାର ଚଟଣୀ । ଏଥିରେ ଟମାଟୋକୁ ମୂଖ୍ୟ ଉପାଦାନ ରୁପରେ ବ୍ୟବ‌ହାର କରାଯାଏ । ଟମାଟୋ କଟା, ଟମାଟୋ ଚକଟା ସ‌ହିତ ଅନ୍ୟ ଉପାଦାନ ଯଥା ପିଆଜ, ଅଦା, ରସୁଣ, ଚିନି, ଲୁଣ, ଲଙ୍କା,ଭିନେଗାର ଏବଂ ଅନ୍ୟାନ୍ୟ ମସଲା ବ୍ୟବ‌ହାର କରାଯାଏ । ଏହା ନାଲି କିମ୍ବା ସବୁଗ ଟମାଟୋରୁ ମଧ୍ୟ ପ୍ରସ୍ତୁତ କରାଯାଇ ପାରିବ । ଏହାକୁ ତିଆରି ହେବା ପରେ ତୁରନ୍ତ ତାଜା ଭାବରେ ଖାଇପାରିବା କିମ୍ବା କୌଣସି ବୋତଲ କିମ୍ବା ପାତ୍ରରେ ରଖି ପରେ ମଧ୍ୟ ଖାଇପାରିବା । ଟମାଟୋ ଚଟଣୀର ସ୍ୱାଦ ଭଲ ହୋଇଥାଏ ଯେହେତୁ ଏହାକୁ ଏକ ପାତ୍ରେରେ ରଖାଯାଏ ଏବଂ ପାତ୍ରେ ରହିବା ପରେ ସେଥିରେ ସମସ୍ତ ଉପାଦାନ ପରସ୍ପର ସ‌ହିତ ଭଲ ଭାବରେ ମିଶି ଏକ ନୂତନ ସ୍ୱାଦ ହୋଇଥାଏ ।
ବ୍ୟବହାର
ଟମାଟୋ ଚଟଣୀର ବ୍ୟବହାର ଅସଂଖ୍ୟ ଖାଦ୍ୟପଦାର୍ଥ ଓ ବ୍ୟଞ୍ଜନ ଯଥା; କବାବ, ସ୍ୟାଣ୍ଡୱିଚ, ବର୍ଗର ଓ ମାଂସ ସହିତ ଖିଆଯାଏ ।
ଗ୍ୟାଲେରି
ଚଟଣୀ
ବାହାର ଆଧାର
ଶ୍ରେଣୀ:ଦକ୍ଷିଣ ଏସୀୟ ଖାଦ୍ୟ
ରାମଗଡ଼, ଝାଡ଼ଖଣ୍ଡ
ଏକ ଭାରତୀୟ ଅଟେ । ଏହା ରାଜସ୍ଥାନର ସିକର୍ ଜିଲ୍ଲାରେ ଅବସ୍ଥିତ ।
ଭୌଗଳିକ ଅବସ୍ଥିତି
୨୮.୧୭୧୦ ଉତ୍ତର ଅକ୍ଷାଂଶ ଓ ୭୪.୯୭୯୭ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୯୮୦ ଫୁଟ ଉଚ୍ଚତାରେ ରହିଛି ।
ଜନସଂଖ୍ୟା ଓ ସାକ୍ଷରତା
୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ସହରର ମୋଟ ଜନସଂଖ୍ୟା ୨୮୪୩୧ ଅଟେ । ସେଥି ମଧ୍ୟରୁ ୫୦.୯୧% ଜଣ ପରୁଷ ହୋଇଥିବା ବେଳେ ୪୯.୦୯% ଜଣ ନାରୀ ଅଟନ୍ତି । ର ସାକ୍ଷରତା ହାର ୫୮.୮୫% ଅଟେ । ଏହା ଜାତୀୟ ହାରଠାରୁ ୫.୯୯% ପ୍ରତିଶତ କମ ଅଟେ । ସେଥିରୁ ୩୫.୨୬% ପ୍ରତିଶତ ପୁରୁଷ ଓ ୨୩.୬୦% ନାରୀ ଅଟନ୍ତି । ୧୭.୭୧% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି ।
ଭାଷା
ହିନ୍ଦୀ ର ସରକାରୀ ଭାଷା ଅଟେ ।
ବାହାର ଲିଙ୍କ
ଶ୍ରେଣୀ:ରାଜସ୍ଥାନର ସହର ଶ୍ରେଣୀ:Check for some major data errors ଶ୍ରେଣୀ:ବଟ ତିଆରି ଭୌଗଳିକ ପ୍ରସଙ୍ଗ ଶ୍ରେଣୀ:ବଟ ତିଆରି ଭୌଗଳିକ ପ୍ରସଙ୍ଗ2 ଶ୍ରେଣୀ:Cleanup done
ଆଲେକ୍‌ଜାଣ୍ଡର୍ ଲ୍ୟାପୁନୋଭ୍‌
ଆଲେକ୍‌ଜାଣ୍ଡର୍ ମିଖାଇଲୋଭିକ୍ ଲ୍ୟାପୁନୋଭ୍‌ ((Алекса́ндр Миха́йлович Ляпуно́в, ; June 6 1857 – ୩ ନଭେମ୍ବର, ୧୯୧୮) ଜଣେ ରୁଷୀୟ ଗଣିତଜ୍ଞ ଥିଲେ ।
ଆଧାର
ଶ୍ରେଣୀ:୧୮୫୭ ଜନ୍ମ ଶ୍ରେଣୀ:୧୯୧୮ ମୃତ୍ୟୁ ଶ୍ରେଣୀ:ଗଣିତଜ୍ଞ
ପାଗଳ କରିଚି ପାଉଁଜି ତୋର
ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ସବ୍ୟସାଚୀ ମିଶ୍ର, ଅର୍ଚ୍ଚିତା ସାହୁ ଏବଂ ବୁଦ୍ଧାଦିତ୍ୟ ମହାନ୍ତି । ପ୍ରଦ୍ୟୁମ୍ନ ଲେଙ୍କା, ଅନିତା ଦାସ, ଅପରାଜିତା ମହାନ୍ତି, ସ୍ନିଗ୍ଧା ମହାନ୍ତି, ଉତ୍ତମ ମହାନ୍ତି, ଜୟୀରାମ ସାମଲ, ପପି ସନ୍ତୁକ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।
ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ପ୍ରେମ ଆନନ୍ଦ । ଶ୍ରୀକାନ୍ତ ଗୌତମ ଏହି କଥାଚିତ୍ରଟିର ଗୀତ ରଚନା କରିଥିଲେ । ମହ‌ମଦ ଅଜିଜ୍, କରୁଣାକର, ଉଦିତ ନାରାୟଣ, ନିବେଦିତା, ସୁରେଶ ୱାଡ଼େକର ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ବାହାର ଆଧାର
ଶ୍ରେଣୀ:୨୦୦୯ର ଓଡ଼ିଆ କଥାଚିତ୍ର
ସୁନ୍ଦରଗଡ଼ (ବିଧାନ ସଭା ନିର୍ବାଚନ ମଣ୍ଡଳୀ)
ସୁନ୍ଦରଗଡ଼ (କ୍ରମିକ ସଂଖ୍ୟା: ୯) ସୁନ୍ଦରଗଡ଼ ଜିଲ୍ଲା ଅନ୍ତର୍ଗତ ଏକ ବିଧାନ ସଭା ନିର୍ବାଚନ ମଣ୍ଡଳୀ । ଏହି ନିର୍ବାଚନ ମଣ୍ଡଳୀ ଅନ୍ତର୍ଗତ ଅଞ୍ଚଳ ଗୁଡ଼ିକ ହେଲା: ସୁନ୍ଦରଗଡ଼ (ପୌ), ସୁନ୍ଦରଗଡ଼ ବ୍ଳକ, ଟାଙ୍ଗରପାଲୀ ବ୍ଳକ, ହେମଗିରି ବ୍ଳକ ଓ ଲେଫ୍ରିପଡ଼ା ବ୍ଳକର କିଛି ଅଂଶ ।
ଗତ ୨୦୧୪ ନିର୍ବାଚନରେ ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ ଯୋଗେଶ କୁମାର ସିଂ ବିଜୁ ଜନତା ଦଳ ପ୍ରାର୍ଥିନୀ କୁସୁମ ଟେଟେଙ୍କଠାରୁ ୧୨୫୮୪ ଖଣ୍ଡ ଅଧିକ ଭୋଟ୍ ପାଇ ନିର୍ବାଚିତ ହୋଇଛନ୍ତି।
ଗତ ୨୦୦୯ ନିର୍ବାଚନରେ ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ ଯୋଗେଶ କୁମାର ସିଂହ, ବିଜୁ ଜନତା ଦଳ ପ୍ରାର୍ଥୀ ସୁନିଲ କୁମାର ସିଂହ ଦେଓଙ୍କଠାରୁ ପ୍ରାୟ ୨୧,୦୦୦ ଅଧିକ ଭୋଟ ପାଇ ନିର୍ବାଚିତ ହୋଇଥିଲେ ।
୨୦୦୯ ନିର୍ବାଚନ ଫଳାଫଳ
* : ମୋଟ ବୈଧ ଭୋଟର ଶତକଡ଼ା ଭାଗ
ନିର୍ବାଚିତ ବିଧାୟକଗଣ
୧୯୫୧ରୁ ୨୦୦୯ ମଧ୍ୟରେ ମୋଟ ୧୪ଥର ନିର୍ବାଚନ ଅନୁଷ୍ଠିତ ହୋଇସାରିଛି । ଏହି ନିର୍ବାଚନ ମଣ୍ଡଳୀରୁ ନିର୍ବାଚିତ ହୋଇଥିବା ବିଧାୟକମାନେ ହେଲେ:
ଆଧାର
ଶ୍ରେଣୀ:ଓଡ଼ିଶାର ବିଧାନ ସଭା ନିର୍ବାଚନ ମଣ୍ଡଳୀ ଶ୍ରେଣୀ:ସୁନ୍ଦରଗଡ଼ ଜିଲ୍ଲା
ତାପସ କୁମାର ଦାସ
ତାପସ କୁମାର ଦାସ (ଜନ୍ମ: ୧୮ ମାର୍ଚ୍ଚ ୧୯୪୪) ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ବିଧାନ ସଭା ରେ ଜଣେ ବିଧାୟକ ଭାବରେ ଦୁଇ ଥର କାର୍ଯ୍ୟ କରିଛନ୍ତି । ୧୯୭୭ ଓ ୨୦୦୦ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ପଟ୍ଟାମୁଣ୍ଡାଇ ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୭ମ ଓ ୧୨ଶ ଓଡ଼ିଶା ବିଧାନ ସଭା କୁ ନିର୍ବାଚିତ ହୋଇଥିଲେ ।
ଜନ୍ମ, ପରିବାର ଓ ଶିକ୍ଷା
ତାପସ କୁମାର ଦାସ ୧୯୪୪ ମସିହାର ମାର୍ଚ୍ଚ ୧୮ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଚକ୍ରଧର ଦାସ ଓ ପତ୍ନୀଙ୍କ ନାମ ରତ୍ନା ଦାସ ।
ରାଜନୈତିକ ଜୀବନ
ତାପସ କୁମାର ଦାସ ଓଡ଼ିଶା ରାଜନୀତିରେ ପ୍ରଥମେ ଜନତା ପାର୍ଟି ଓ ପରେ ବିଜୁ ଜନତା ଦଳର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭା ରେ ଜଣେ ବିଧାୟକ ଭାବରେ ଦୁଇ ଥର କାର୍ଯ୍ୟ କରିଛନ୍ତି ।
ଆଧାର
ଶ୍ରେଣୀ:୧୯୪୪ ଜନ୍ମ ଶ୍ରେଣୀ:ଜୀବିତ ବ୍ୟକ୍ତି ଶ୍ରେଣୀ:ଓଡ଼ିଆ ଲୋକ ଶ୍ରେଣୀ:କେନ୍ଦ୍ରାପଡ଼ା ଜିଲ୍ଲାର ଲୋକ ଶ୍ରେଣୀ:୭ମ ଓଡ଼ିଶା ବିଧାନ ସଭାର ସଭ୍ୟ ଶ୍ରେଣୀ:୧୨ଶ ଓଡ଼ିଶା ବିଧାନ ସଭାର ସଭ୍ୟ
ଆଓର୍ଟିକ ସ୍ଟେନୋସିସ
ଆଓର୍ଟିକ ସ୍ଟେନୋସିସ (ଏ ଏସ) (ଇଂରାଜୀରେ Aortic stenosis ବା AS) କୁହାଯାଏ ଯେତେବେଳେ ହୃତ୍‌ପିଣ୍ଡରେ ଥିବା ବାମ ନିଳୟର ପ୍ରସ୍ଥାନ‌ଦ୍ୱାର ଅଣଓସାରିଆ ବା ସରୁ ହୋଇଯାଇ ସମସ୍ୟା ଉପୁଜେ ।  ଏହା ଆଓର୍ଟିକ ଭଲ‌୍‌ଭ ‌ ଯାଗାରେ ହୋଇପାରେ ବା ତା ଉପରେ ତ‌ଥା ନିମ୍ନରେ ହୋଇପାରେ ।  ସମୟକ୍ରମେ ଏହା ଅତି ଖରାପ ଦିଗକୁ ଗତିକରେ ।  ଲକ୍ଷଣ ଧୀରେ ଧୀରେ ଆସେ; ବ୍ୟାୟାମ କରିବାର ଅକ୍ଷମତା ପ୍ରଥମେ ହୁଏ ।  ହୃଦ୍‌ପାତ, ମୂର୍ଚ୍ଛା କିମ୍ବା ହୃତ୍‌ପିଣ୍ଡ ଜନିତ ଯନ୍ତ୍ରଣା ଇତ୍ୟାଦି ଲକ୍ଷଣମାନ ଏହି ରୋଗରେ ଦେଖାଯାଏ ଓ ଏହାର ଫଳାଫଳ ଅତି ଖରାପ ହୁଏ ।  ଠିଆ ହେଲାବେଳେ ବା ବ୍ୟାୟାମ କଲାବେଳେ ଚେତା ହଜିଯାଏ ।  ହୃଦ୍‌ପାତ ହେଲେ ଛୋଟ ଶ୍ୱାସକ୍ରିୟା ବା ଅଣନିଶ୍ୱାସ ହୁଏ ବିଶେଷତଃ ତଳେ ଗଡ଼ିଲେ, ରାତିରେ, ବ୍ୟାୟାମ କଲାବେଳେ ହୁଏ ଓ ଗୋଡ଼ଫୁଲା ଇତ୍ୟାଦି ଲକ୍ଷଣମାନ ଦେଖାଯାଏ ।  ଭଲ୍‌ଭ ସରୁ ନ ହୋଇ କେବଳ ମୋଟା ହେଲେ ତାହାକୁ ଆଓର୍ଟିକ ସ୍କ୍ଲେରୋସିସ କୁହାଯାଏ ।
ଦ୍ୱିପର୍ଦୀ କପାଟିକା (bicuspid valve) ଓ ରିଉମାଟିକ ଜ୍ୱର ଏହାର କାରଣରୂପେ ବିବଚନା କରାଯାଏ । ଜନସଂଖ୍ୟାର ୧ରୁ ୨ % ଲୋକଙ୍କର ଦ୍ୱିପର୍ଦୀ ଆଓର୍ଟିକ କପାଟିକା ଥାଏ ଓ ବିକାଶଶୀଳ ଦେଶମାନଙ୍କରେ ରିଉମାଟିକ ହୃଦରୋଗ ଅଧିକ ହୁଏ । ସାଧାରଣ ଭଲ୍‌ଭ ମଧ୍ୟ କିଛି ଦଶକ ବିତିଗଲେ ଟାଣ ହୋଇଯାଏ । ଏହାର ସଙ୍କଟାବସ୍ଥା ଠିକ କରୋନାରୀ ଧମନୀ ଭଳି: ଧୂମ୍ରପାନ, ଉଚ୍ଚ ରକ୍ତଚାପ, ଅଧିକ କୋଲେସ୍ଟେରଲ, ଡାଏବେଟିସ ଓ ପୁରୁଷ ପ୍ରଧାନ ଇତ୍ୟାଦି । ହୃତ୍‌ପିଣ୍ଡରେ ଥିବା ବାମ ନିଳୟ ଓ ମହାଧମନୀ ମଝିରେ ଆଓର୍ଟିକ ଭଲଭ ଥାଏ ଓ ଏହାର ତିନି ପର୍ଦା (tricuspid) ଥାଏ ।  ଏହି ରୋଗ ହେଲେ ବାମ ଛାତି ଉପରେ ସ୍ଟେଥୋ ରଖିଲେ ଏକ ପ୍ରକାର ଶବ୍ଦ ଶୁଣାଯାଏ ଯାହାକୁ ହୃତ୍‌ପିଣ୍ଡ ମରମର କୁହାଯାଏ ।  ଅଲଟ୍ରାସାଉଣ୍ଡ ଚିତ୍ର ଅନୁସାରେ ଏହି ରୋଗକୁ ସାଧାରଣ, ମଧ୍ୟମ, ଗମ୍ଭୀର ଓ ଅତି ଗମ୍ଭୀର ଶ୍ରେଣୀରେ ବିଭକ୍ତ କରାଯାଏ ।
ଅଲଟ୍ରାସାଉଣ୍ଡ ସାହାଯ୍ୟରେ ଆଓର୍ଟିକ ସ୍ଟେନୋସିସ ରୋଗର ଗତିବିଧି ଅନୁସରଣ କରାଯାଏ । ରୋଗ ଅତି ଗମ୍ଭୀର ହେଲେ ଭଲଭ ରିପ୍ଲେସମେଣ୍ଟ ଅପରେଶନ କରାଯାଏ କିନ୍ତୁ ଅପରେଶନରେ ସଙ୍କଟ ଥିଲେ ଟ୍ରାନ୍‌ସକାଥେଟର ଆଓର୍ଟିକ ଭଲଭ ରିପ୍ଲେସମେଣ୍ଟ (ଟିଏଭିଆର) କରାଯାଇପାରେ ।  ଦୁଇ ପ୍ରକାର ଭଲଭ ମିଳେ: ମେକାନିକାଲ ବା ବାୟୋପ୍ରୋସଥେଟିକ, ଦୁଇଟିଯାକ ଭଲ୍‌ଭର ଉପକାରୀତା ଓ ଅପକାରୀତା ଅଛି ।  ଆଉ ଏକ ପ୍ରକାର ଚିକିତ୍ସା ମିଳୁଛି ଯାହା କିଛି ମାସ ନିମନ୍ତେ କାମ କରେ; ତାହାର ନାମ ବେଲୁନ ଆଓର୍ଟିକ ଭଲଭୁଲୋପ୍ଲାସ୍ଟି (ବିଏଭି) ।  ସାମାନ୍ୟରୁ ମଧ୍ୟମ ଧରଣର ହୃଦ୍‌ପାତ ହେଲେ ରୋଗ ସ‌ହିତ  ତାହାର ଚିକିତ୍ସା କରାଯାଏ ।  ଗମ୍ଭୀର ରୋଗ ଥିଲେ କେତେକ ଔଷଧ ଦିଆଯାଏ ନାହିଁ ଯେପରିକି ଏସିଇ ଇନହିବିଟର, ନାଇଟ୍ରୋଗ୍ଲିସେରିନ ଓ କେତେକ ବିଟା ବ୍ଲକର । ଡିକମ୍ପେନସେଟେଡ ହୃଦ‌୍‌ପାତ ଥିଲେ ରକ୍ତଚାପ ଅନୁସାରେ ନାଇଟ୍ରୋପ୍ରୁସାଇଡ କିମ୍ବା ଫିନାଇଲେଫ୍ରିନ ବ୍ୟବ‌ହାର କରାଯାଇ ପାରେ ।